text:
31. august 2015Nr. 8003
Vegleiðing um eftirlit sambært § 67 í barnaverndarlógini
Sambært § 67, stk. 1, í løgtingslóg nr. 18 frá 8. mars 2005 um barnavernd (BVL) hevur landsstýrismaðurin eftirlit við, um kommunurnar og Barnaverndarstovan fylgja ásetingunum í lógini og teimum reglum, ið eru ásettar við heimild í lógini. Spurningurin hevur við millumbili tikið seg upp, hvat hetta eftirlit nærri fevnir um. Í hesi vegleiðing verður gjørd roynd neyvari at lýsa heimildir og avmarkingar eftirlitsins.
Hvørjar myndugleikar fevnir eftirlitið um?
Í § 67, stk. 1, eru kommunur og Barnaverndarstovan nevnd sum teir myndugleikar, ið landsstýrismaðurin hevur eftirlit við. Sjálv avgerðarheimildin í barnaverndarmálum liggur sambært barnaverndarlógini hjá sonevndu barnaverndarnevndunum, sum sambært lógini saman við starvsfólkunum undir einum nevnist Barnaverndartænastan (BVT). Kommunurnar skulu sambært lógini samstarva um val av barnaverndarnevndum og setan av starvsfólkum. Talan er sostatt um ein serligan kommunalan myndugleika, ið, hóast ikki beinleiðis partur av kommunalu eindini, sambært lóggávu er valdur av kommunustýrunum at umsita og taka avgerðir á einum kommunalum málsøki. Eftirlitið við kommununum eftir BVL § 67 má skiljast sum eitt eftirlit við teimum myndugleikum, ið virka og taka avgerðir sambært barnaverndarlógini, og við tað, at lógin ásetur, at serligar barnaverndarnevndir verða valdar at umsita økið, fevnir eftirlitið serliga um barnaverndarnevndirnar, hóast § 67 ikki orðar tað so.
Hvat slag av eftirliti er talan um
Við tað, at barnaverndarøkið er lagt til kommunurnar at umsita, er Almannamálaráðið ikki yvirskipaður myndugleiki á økinum. Einki hierarki er millum land og kommunur, og merkir hetta, at ráðið ikki hevur heimild at geva boð til kommunurnar. Heldur ikki ber til at kæra beinleiðis til ráðið. Sambært § 65, stk. 1, í barnaverndarlógini kunnu partar í einum máli, har myndugleikar sambært lógini hava tikið eina fyrisitingarliga avgerð, kæra hesa avgerð til Kærunevndina í almanna- og heilsumálum.
Almannamálaráðið er hinvegin eitt sonevnt málsøkjaráð (ressortministerium) á barnaverndarøkinum. Hetta merkir, at ráðið hevur ábyrgdina av lóggávuni á økinum. Sum málsøkjaráð hevur Almannamálaráðið møguleika til og eina ávísa skyldu at fylgja við í, á hvønn hátt málsøkið verður umsitið. Hetta gevur ráðnum ein ávísan møguleika at úttala seg um mál, ið verða umsitin av kommununum.
Landsstýrismaðurin í almannamálum hevur harumframt, við heimild í § 67 í BVL, eitt lógarásett eftirlit á økinum, eitt sonevnt málsøkjaeftirlit (ressorttilsyn).
Sambært § 67, stk. 1, so hevur landsstýrismaðurin eftirlit við, um myndugleikarnir fylgja ásetingunum í barnaverndarlógini og teimum reglum, ið eru ásettar við heimild í lógini. Talan er um eitt rættargildiseftirlit (legalitetstilsyn). Hetta merkir, at ráðið fremur eftirlit við, at lóggávan á økinum verður hildin. Í § 67, stk. 1, er barnaverndarlógin nevnd ítøkiliga, men hetta merkir samstundis, at talan er um eitt eftirlit við barnaverndarlóggávu í breiðari merking, tvs at eftirlitið eisini fevnir um aðra fyrisitingarrættarliga lóggávu, herundir serliga fyrisitingarlóg, innlitslóg og persónsupplýsingarlóg, men eisini óskrivaðar meginreglur, herundir meginreglurnar um saklig krøv til fyrisitingina, so sum líkareglu, markreglu v.m.
Vavið av rættargildiseftirlitinum er avmarkað til, í hvønn mun viðkomandi myndugleikar halda galdandi lóggávu á økinum.
Í stuttum kann sigast, at eftirlitið fevnir um at:
· hava eftirlit við at lógin og kunngerðirnar og aðrar ásetingar, ið eru galdandi fyri tænastur og fyriskipanir sambært lógini verða nýttar rætt og á ein slíkan hátt, ið fremur endamálið við lógini
· syrgja fyri, at royndirnar við lógini verða eftirmettar, og at neyðugar broytingar í regluverkinum verða framdar
· veita vegleiðing og leiðbeining í tann mun hetta er neyðugt til tess at náa teimum áður nevndu málum
Eftirlitið á barnaverndarøkinum fevnir soleiðis ikki um:
· klagur yvir kommunalt sett starvsfólk
· privatrættarlig viðurskifti, sum t.d. avtalur og endurgjaldsábyrgd
· góðan fyrisitingarsið
· hvørt ein avgerð er rímilig og/ella skynsom
· avgerðir í einstaklingamálum, ið eru lagdar til serligar kæru- ella eftirlitsmyndugleikar.
Eitt eyðkenni fyri rættargildiseftirlitið, er, at myndugleikin kann útinna tað av sínum eintingum (ex. officio). Hetta merkir, at eftirlitið ikki er treytað av eini áheitan uttanífrá, men kann velja sjálvt at fara til verka. Orsøkin til, at farið verður til verka, kann kortini vera t.d. ein áheitan frá borgara ella frá øðrum myndugleika, ella tí at eftirlitsmyndugleikin, gjøgnum t.d. fjølmiðlarnar, gerst varugur við eitthvørt mál, ið eigur at vera viðgjørt. Áheitan uttanífrá gevur kortini ikki eftirlitsmyndugleikanum skyldu at taka málið upp til viðgerðar. Tó hevur eftirlitið skyldu at umsita sína heimild sambært lógini, og skal tí taka støðu til, um eitt mál skal verða viðgjørt ella ikki.
Eftirlit almannamálaráðsins í mun til kommunala eftirlitið
§ 67 í barnaverndarlógini ásetur ongar heimildir at seta í verk revsitiltøk mótvegis myndugleikunum. Eftirlitið er sostatt avmarkað til at koma við óbindandi ummæli, vegleiðing o.l., tá mett verður, at lóggávan ikki er hildin. Í viðmerkingunum til ásetingina verður viðvíkjandi eftirlitinum sum heild víst til tær heimildir, sum landsstýrismaðurin í kommunumálum hevur sambært kapitli 9 í løgtingslóg nr. 87 frá 17. mai 2000 um kommunustýri (kommunustýrislógini).
Landsstýrismaðurin í kommunumálum hevur sambært § 48 í kommunustýrislógini eitt lógarásett eftirlit við kommununum. Talan er eisini her um eitt reint rættargildiseftirlit. Eftirlitið fevnir um lóggávu, ið serliga er galdandi fyri almennar myndugleikar. Kommunala eftirlitið fevnir sostatt eisini um, hvørt kommunurnar halda galdandi barnaverndarlóggávu við tað, at barnaverndarøkið er fevnt av vanliga fyrisitingarrættinum sambært § 41 í barnaverndarlógini. Kommunala eftirlitið er tó avmarkað, tá mál kunnu viðgerast av serligum kæru- ella eftirlitsmyndugleika. Við tað, at kærunevndin í almanna- og heilsumálum er lógarásettur kærumyndugleiki í mun til avgerðir tiknar sambært barnaverndarlógini, so verða hesi mál ikki viðgjørd av kommunala eftirlitinum. Í mun til eftirlitsheimildina hjá Almannamálaráðnum so er, eins og áður greitt frá, talan um eitt lógarásett málsøkja-eftirlit við møguleika fyri at koma við óbindandi ummæli, vegleiðing o.l. Almannamálaráðið hevur sum varðandi av lóggávuni á barnaverndarøkinum ein serligan kunnleika til økið. Fyri at tryggja eina so einsháttaða klagu- og eftirlitsskipan sum gjørligt, merkir hetta, at kommunala eftirlitið víkir í tann mun, at Almannamálaráðið hevur tikið eitt mál upp til viðgerðar fyri at bíða eftir niðurstøðuni hjá ráðnum í málinum. At Almannamálaráðið hevur viðgjørt eitt mál sum eftirlitsmyndugleiki forðar tó ikki kommunala eftirlitinum eftirfylgjandi at viðgera málið.
Sum greitt frá hevur Almannamálaráðið heldur avmarkaðar heimildir at seta tiltøk í verk mótvegis myndugleikum, ið ikki halda lógina. Í teimum førum, at myndugleiki ikki fylgir vegleiðandi ummælinum frá Almannamálaráðnum, hevur ráðið møguleika at heita á landsstýrismannin í kommunumálum um at taka málið upp sum kommunalt eftirlitsmál. Kommunala eftirlitið hevur í slíkum føri ikki skyldu at fylgja niðurstøðuni frá Almannamálaráðnum, men setur í verk sína egnu kanning av málinum.
Eyðun Mohr Hansen (sign.)
aðalstjóri


c: text/html

text:
Meginreglur
Upplýsingar skulu bara latast eina ferð
Myndugleikar kunnu ikki krevja upplýsingar, sum longu finnast í almennum skráum
Hetta skal gera tað tryggari, minka um dupultarbeiði og ikki minst gera tað einfaldari at samskifta við myndugleikar og aðrar tænastuveitarar.
Í dag eru almennar upplýsingar sum navn og bústaður skrásettar í uml. 20 ymiskum skráum. Tað er tvørligt hjá øllum at halda viðlíka, og nógvir feilir koma, tí at upplýsingar ikki vera dagførdar. Tí skulu øll draga almennar upplýsingar úr somu skráum.
Tú eigur tínar persónligu upplýsingar
Tað verður ásett í lóg, hvørjar grundskráirnar eru, hvør hevur ábyrgd av at viðlíkahalda tær, og hvørt upplýsingarnar eru almennar, ella um borgarin í hvørjum føri sær skal geva loyvi til, at upplýsingarnar verða brúktar av einum øðrum myndugleika.
Talgildingin skal einfalda umsitingina
Endamálið við at talgilda skal altíð vera at tryggja mest einføldu, tryggu og skynsomu loysnina. Tað ber í sær, at umsitingarligar siðvenjur, reglur, mannagongdir og bygnaðir mugu endurskoðast, og um neyðugt tillagast, tá ið tænastur verða talgildar.
Talgildingin skal vera samskipað
Almennir myndugleikar hava skyldu at samstarva um at menna talgildar tænastur, millum annað eina felags inngongd, haðani borgarin ella fyritøkan, kann velja tær almennu tænasturnar, sum viðkomandi skal brúka.
Ein talgildur samleiki og ein felags innritan
Í framkomna talgilda samfelagnum skal bera til at brúka somu innritan til allar almennar tænastur, og til tær privatu tænasturnar, sum knýta seg í felags kervið.
Ein evsti almennur myndugleiki borgar fyri trygd og góðsku
Føroyum tørva eina samsskipaða dátutilbúgving, og hetta gerst alt meiri átrokandi so hvørt, sum føroyska samfelagið og heimurin allur verður meira talgildur.
Tí er neyðugt at ein myndugleiki fær evstu ábyrgd av samlaðu KT-trygdini og myndugleika at seta neyðug krøv til teirra, sum skulu veita føroyingum talgildar tænastur á felags kervinum.
Borgarin í miðdepilin
Loysnirnar koma at laga seg eftir tí, sum kennist náttúrligt og einfalt hjá brúkarunum. Tí kunnu tað eisini vera fleiri vegir til somu tænastur, so at tú kanst velja, um tú brúkar høvuðssíðuna, ella fert við fartelefonini ella teldli beint til ta tænastuna, sum tær tørvar.
Krøv verða sett til góðan og tilvitaðan málburð á teimum pallum, sum bjóða talgildar tænastur. Hetta er eitt øki í støðugari menning, og tí er eisini neyðugt framhaldandi at raðfesta føroyska málið á føroyskum heimasíðum og tænastum hjá føroyskum myndugleikum, bankum og øðrum, ið ynska at gagnnýta almenna kervið. M.a. skulu knøttar og valmyndir, ið ganga aftur á nógvum ymiskum síðum, navngevast við umhugsni, og so vítt til ber samskipast og endurnýtast, so at tænasturnar verða greiðar, samanhangandi og einfaldar at nýta.
Alt sum kann, skal verða útveitt
Talgildingin av samfelagnum førir við sær nógvar nýggjar vitanartungar uppgávur og gevur grundarlag fyri at menna nýggjar KT-loysnir, ið hóska til smá samfeløg. Talgildingin er tí eitt givið høvið at styrkja og fjølga um føroysku KT-vinnuna í breiðastu merking. Les meira um útveiting her.
Talgilding fyri øll
Eingin skal verða forðaður at fáa lut í talgildu Føroyum. Talgildingin skal hinvegin gera tað lættari hjá teimum, ið bera brek, ið eru førleikaskerd, ella sum eru stødd á útoyggj, til skips ella uttanlands at brúka almennu tænasturnar.
Skipanirnar mugu taka atlit til, at fólk flyta til Føroyar, sum enn ikki eru stinn í føroyskum máli. Hjá teimum má bera til at fáa somu atgongd til tænasturnar á enskum. Hetta kann hjálpa tilflytarum at gerast partur av føroyska samfelagnum.
Harafturat kann tað gera tað skjótt og einfalt at brúka føroyskar loysnir í øðrum londum, og tað verður tí lættari hjá føroyskum mennarum at útflyta føroyskar skipanir.

robotstxt: allowed

filter: keep


text:
Rabindranath Tagore
Rabindranath Tagore (føddur 7. mai 1861, deyður 7. august 1941) var ein indiskur rithøvundur, komponistur, heimspekingur, málari og tónleikari. Hann vann 1913 Nobelvirðislønina í bókmentum sum tann fyrsti perónsurin úr Asia. Hann er ættaður úr Kolkata og byrjaði at skriva yrkingar longu sum átta-ára gamal. Hann útgav sína fyrsta yrkingasavn í 1877, og fór sum 16-ára gamal í holt við at skriva sína fyrstu skaldsøgu og sjónleikir. Seinni í lívinum stuðlaði hann indiska stríðnum fyri fullveldi og gjørdist vinmaður við Mahatma Gandhi. Hann er skrásettur sum høvundin handan tjóðsangin hjá Bangladesh.
Bókaútgávur í úrvali[rætta | rætta wikitekst]
- — Allar tær útgivnu bøkurnar eru skrivaðar á Bengali —


text:
Tíðindi/Greinar
21. desember 2017
Eitt aðalmál hjá lærarum, leiðslum og Føroya Lærarafelag er at virka fyri einum góðum fólkaskúla í støðugari menning. Somu mál sum Mentamálaráðið, ið varðar av fólkaskúlanum, eisini man hava. Á aðalfundinum hjá Føroya Lærarafelag í 2016 vísti landsstýriskvinnan í mentamálum á, at hon metti álit sum eitt lyklaorð í tí góða fólkaskúlanum. Sínámillum álit millum Mentamálaráð, leiðslur, lærarar og Føroya Lærarafelag er grundleggjandi fyri arbeiðið í fólkaskúlanum. Hetta vóru góð orð at hoyra frá ovastu rók og eru góðir tankar at minnast aftur á. Men álitið hjá Lærarafelagnum og lærarum á Mentamálaráðið er ikki tað, tað var. Og tað er ein trupulleiki.
Í einum samstarvi, ið byggir á álit, eiga partarnir at vísa opinleika. Seinnu árini hevur Mentamálaráðið sníkt broytingar inn í skrásetingina av arbeiðstíðini hjá lærarum. Tíðin hjá lærarum til ansing í døgurðasteðginum er skerd, og avmarkingarnar eru sníktar inn í tíðina til telduvørðir. Tílík framferð er ringur siður, vísir vantandi virðing fyri mótpartinum og brýtur álitið á ráðið niður. Tað hevði tænt álitinum, samstarvinum og fólkaskúlanum, at Mentamálaráðið spældi við opnari kortum og boðaði frá sínum ætlanum í góðari tíð.
Eitt samstarv, ið er grundað á álit, má eisini virða gjørdar avtalur. Við skúlaársbyrjan komu boð frá Mentamálaráðnum, at lærarar, ið undirvísa í serflokkum, ikki skulu fáa eyka fyrireikingartíðina skrásetta í teirra arbeiðstíð. Fyrireikingartíð sum hesir lærarar eiga sambært gjørdum avtalum. Eftir langt stríð fekk Lærarafelagið vunnið hesum lærarum teirra rætt. Hetta er greitt tekin um vantandi virðing frá Mentamálaráðnum fyri hesum lærarunum, og tað er eitt stórt álitisbrot. Mentamálaráðið eigur at virða gjørdar avtalur.
At Mentamálaráðið vísir tílíka framferð er at harmast um. Hetta hendir eisini oftari enn fyrrm og ilt er at skilja, hví so er vorðið. Einasta frágreiðing, ið eg kann koma á, er neyðin í ráðnum at finna sparingar í fókaskúlanum. Kosta hvat ið kosta vil. Eg haldi, at Mentamálaráðið her hevur spart seg eftir reyv. Funnu krónurnar kunnu ikki metast við mista álitið og eldhugin hjá lærarum og leiðslum.
Álitið er skjótt at bróta niður og leingi at byggja upp, men tað kann endurreisast. Eg vóni, at vit sleppa frá lirking og avtalubrotum úr Mentamálaráðnum, ið bert elvir til misálit og stríð. Betri er við opnum og erligum samskifti, tað byggir álitið millum partarnar og vil leiða til eitt betri stev í samstarvinum. Gjørt er gjørt, men vit ráða yvir, hvat vit fara at gera. Eitt átak at skipa samskiftið og sum kann bøta um álitið og stevið í samstarvinum millum Føroya Lærarafelag og Mentamálaráðið, er at fáa lív í aftur arbeiðið Samstarvsráðnum. Samstarvsráðið, ið er ásett í sáttmálanum millum Føroya Lærarafelag og Fíggjarmálaráðið.
Les eisini:
Avtalubrot er álitisbrot:
http://lararafelag.fo/avtalubrot-er-álitisbrot


text:
Undirritaði hevur í dag sent viðfesta skriv til tey bæði sum eftir eru í starvsnevnd ÍSF, um støðuna í Ítróttasambandi Føroya, nú upp undir aðalfundin 20. mai 2016.
Til tykkum sum ikki vita hetta, so hava 13 sersambond valt at bevíst útíhýsa tey seinastu 3 frá tveimum felagsfundum, til at finna nýggja starvsnevnd, og sum vit skilja tað eisini til at avtala sínámillum, at vilja samtykkja nógv umrødda uppskotið til nýggjan býtislykil.
Vit trý onnur sersambond frættu um hetta aftaná at fyrsti fundur hevði verið, men skiltu eisini skjótt at vit ikki vóru ynskt á hesum fundum. Frættu at uppskot høvdu verið frammi til nýggjar starvsnevnd, men fingu at vita at vit ikki kundu fáa at vita nøvnini, fyrr enn tey 13 høvdu havt sín næsta felagsfund, týskvøld sum uppskot til aðalfundin skuldi vera inni fríggjakvøld.
Og mikudagin fingu vit so fráboðan frá teimum, at tey vildu velja Elina Heðinsdóttir Joensen til nýggjan forseta, og trý onnur av sínum í starvsnevndina. Og vit uttanfyri hava so sett tvey onnur uppskot fram, meðan eitt afturat er komið frá teimum, til tey fimm plássini sum við forsetanum eru í starvsnevnd ÍSF.
Nú fáa vit at síggja hvussu leikur fer, tá ið aðalfundurin verður, næsta fríggjadag. Men vit trý útifrystu hava sjálvsagt lítlar vónir, nú vit sum ‘andstøða’ ikki ein gang verða bjóðað á hesar fundir, sum koma at avgera nýggja ÍSF.
Hetta er tað sum tey trettan meina við, tá ið tey siga “demokrati”. Og vit í SSF kunnu tí ikki annað enn at fyrihalda okkum til støðuna, og lodda dýpið í okkara egna felagsskapi, til at betur at kunna taka støðu til hvat vit skulu gera, nú ÍSF eftir øllum at døma verður ein felagskapur ið so vítt gjørligt ikki ynskir okkum á fund.
Um nakar ivast, so hava vit í Svimjisambandinum ongan trupulleika við at fara á fund við starvsnevnd ÍSF ella hini sersambondini. Og tí hava vit eisini sett hetta ynskið fram, fyrst saman við Flogbóltssambandinum til starvsnevnd ÍSF í desember 2015, og síðani eisini saman við Hondbóltssambandinum til starvsnevnd ÍSF og allan felagsskapin.
Men hesar umbønir hava verið avvístar, og vit í SSF hava so einki tilboð fingið frá ÍSF ella teimum 13, út yvir til eitt regluligt Umboðsting sum vísti seg at vera eitt eiti av einum fundi.
Sjálvur fáa hvørki eg ella næstformaðurin farið á aðalfund, við tað at hann er lagdur mitt meðan EM í svimjing er í London.
Við svimjikvøðu
Rókur


text:
Vallyfti, sum halda!
Dan Klein --- 01.10.2012 - 19:32
Eftir Levi Mørk, vallevni fyri Javnaðarflokkin, lista C til býráðsvalið.
Nógv av teimum hjartamálum, eg setti mær fyri at vera við til at gjøgnumføra í farna býráðsvalskeiðinum, eru blivin veruleiki. Tað er ætlan mín at arbeiða líka so hart fyri, at tey hjartamál, sum eg seti mær fyri í næsta skeiði, eisini verða framd.
Eg havi eitt sterkt og inniligt ynski um at gera Havnina til ein betri bý fyri íbúgvarnar. Eg meti meg føran fyri at gjøgnumføra tey mál, eg seti mær fyri, tí eg havi orku og áræði til troyttaleyst at berjast fyri mínum hjartamálum - serliga innan sosiala økið, byggi- og býarætlan, heilsumál og mentan. Her havi eg nógvar visjónir um bata og menning.
Visjónir og áræði skal til, men ein av orsøkunum til, at tað eydnast at fáa mál ígjøgnum, er eisini samstarvsvilji. Eg havi altíð virt øll fólk - eisini míni politisku mótstøðufólk – líkamikið hvønn politiskan lit, kyn, aldur, húðalit, religión, livihátt osfr., tey hava. Tí kann ein og hvør kenna seg tryggan við at samstarva við mær. Í felag fáa vit tingini til at henda.
Fyri at geva veljaranum eina hóming av, hvat eg havi arbeitt við higartil saman við øðrum, fari eg her at seta ein lista upp við gjøgnumførdum málum:
Hjartamál, sum eru framd í 2009 – 2012
• Tráðleys internet hotspots eru komin í bussleiðina, á býarbókasavninum og aðrastaðni í Havnini í 2011 – 2012
• Fleiri FIFA sparkivøllir eru gjørdir í 2009 - 2012
• Barna- og ungdómshús er komið í Hoyvík
• Fleiri sparingar á dagstovnaøkinum fyri 2012 eru steðgaðar
• Fleiri spælipláss eru komin, t.d. úti í Svanga í 2009-2012
• Peningur er fingin til fótbóltsvøll í Hoyvík í 2012-2013
• Peningur er fingin til djóragarð/upplivingartilboð í 2012-2013
• Peningur er fingin til býrabókasavnið, har kjallarin er innrættaður í 2012 til spælistovu til børn
• Peningur er fingin til innrættan av Ítróttarhøllini í Kollafirði í 2011-2012
• Fleiri fólk hava fingið hjálp við ymiskum truplum byggiloyvum í 2009-2012
• Verið við til at fáa skúlatryggan veg, sum verður gjørdur í løtuni í Kollafirði
• Verið við til at fáa ferðslutryggan veg til Barnagarðin í Kollafirði
• Vart alt barna- og ungdómsøkið 2009-2012
• Verið við til at fáa ungdómstilboð úti á Norðasta Horni og í Nólsoy í 2009-2012
• Verið við til at fáa útstykkingar í Hoyvík/Myllutjørn 2010-2012, Kaldbak og Millum Gilja/Djúpa Gil
• Verið við til at fáa útstykkingarætlan í 2009-2012, sum nú er á veg
• Verið við til at fáa spælipláss í Grasagarði í 2012, sum nú er á veg
• Verið við til at fáa frítíðartilboð til triða flokk í 2012
• Verið við til eina víðkan av Vágsbotni til gleði fyri havnaborgarar og vitjandi
• Verið við til at gjørt heildarætlan fyri økið á Bryggjubakka í 2012
• Verið við til at gera Frílendisætlan við Hoydalsá í 2012
• Verið við til at broyta byggisamtyktir fyri økið við Sundsvegin 2012
• Verið við til at fáa ókeypis bussleið og tænastur í bussleiðina í 2009-2012
• Verið við til at gera ferðslutryggar vegir til Hoyvíkar skúla í 2011
• Verið við til nýmótansgerð av Kongabrúnni í 2012
• Verið við til at fáa svimjibrúgv í Sandagerði í 2012
• Verið við til at útbyggja Hoyvíkshøllina
• Verið við til, at syrgja fyri, at tey ungu undir 18 ár hava møguleika fyri at brúka Dansifrøði til dans og DJ/show o.a. í 2010-2012
• Verið við til at bøta um havnaviðurskiftini í Kollafirði og í Tórshavn
• Verið við til at fáa feiri vinnustykkir í Hoyvík og úti á Skarðshjalla í 2011-2012
• Verið við til fáa fleiri parkeringøki í miðbýnum 2011-2012
Hetta eru komandi málini, eg havi sett mær fyri at fáa gjøgnumførd í næsta skeiði:
• Lív skal fáast aftur í miðbýin, so havnaborgarar kenna, at teir liva í einum býi og ikki eini bygd.
• Havnin skal hava fleiri talgildar tænastur í 2012 – 2013
• Miðbýraætlan skal fremjast frá 2013 og fram
• Ætlan skal gerast fyri Skálatrøð í 2013- 2012
• Steinatún skal gerast til eitt nógv meira spennandi øki við dámi av røttum býi.
• Serstøk byggisamtykt fyri eldri og siðsøgulig sethús skal fremjast frá 2013 og fram
• Heimleys skulu fáa hitastovu at vera í sum skjótast.
• Havnin skal hava fleiri internetcaféir
• Havnin skal gerast tónleikamiðstøð Føroya, har tónleikalívið skal mennast og blóma, so tað dregur fleiri vitjandi til Havnina og skapar trivnað fyri havnaborgarar og onnur
• Fleiri íbúðir skulu byggjast til eldri, støk og lesandi í 2012 – 2016
• Golfvøllurin á Glyvursnesi skal raðfestast
• Ætlanin við at byggja 50 metra svimjihyl skal verksetast
• Betri karmar skulu vera til vinnulívið. Gongd skal fáast vinnuvirksemið á Bacalao
• Fígging til keyp av lendi til ein Djóradepil skal fáast í 2012-2013
• Heildarætlan skal gerast fyri Hoydalsá í 2013
• Lendi til Barnagarð í Kollafirði skal keypast í 2013
• Fleiri ungdómshús skulu setast á stovn í Kaldbak, á Velbastað, á Argjum og í Kollafirði í 2013
• Frítíðartilboð skulu vera til triðja til fimta flokk í Badmintonhøllini í 2013
• Serstovur til børn við serligum tørvi skulu gerast í Hoyvík
• Eina høll til nógv sløg av ítrótti skal byggjast í Vesturbýnum í 2013 – 2015
• Havnin skal hava nýggjan Vesturskúla í 2013 – 2016
• Nýggjur stórur frítíðarstovnur til børn og ung í Hoyvík í 2014 -2016
• Ein nýggj loysn skal finnast fyri Hitamiðstøðina í Hoyvík
• Vetrarfriðing skal fáast í lag í Kollafirði
• Svimjihylurin í Nólsoy skal á fíggjarlógina í 2015 – 2016
• Vinnulívsdeild setast á stovn í 2013 – 2014
• Betri kamping umstøður skulu setast í verk í 2012 og fram
• Spælipláss í Gundadali skal gerast í 2012-2016
• Síðst, men ikki minst: Ymisleiki hjá fólki skal virðast og tollyndi stuðlast, so øll kunnu trívast í Havn
Ein og hvør, sum hevur fylgt við, kann staðfesta, at tey mál, eg setti mær fyri at vera við til at gjøgnumføra seinasta skeið, eru so gott sum øll gjøgnumførd. Vallyftini, eg kom við tá, vóru sostatt IKKI tóm vallyfti. Tí tori eg at føra meg fram við slagorðinum: "Vallyfti, sum halda!"
Ynskir tú, at omanfyrnevndu mál verða gjøgnumførd í næsta býráðsvalsskeiði, so set krossin við Levi Mørk, lista C.


text:
Anton Tjekhov
Anton Tjekhov (russ. AHToH ПaBлoBич ЧexoB) (føddur 17. januar 1860 í Taganrog, deyður 2. juli 1904 í Badenweiler í Týsklandi) var ein russiskur rithøvundur, dramatikari og lækni. Hann verður mettur at vera ein av heimsins bestu stuttsøguhøvundum.[1] Hansara lívsleið sum dramatikari førdi til fýra klassikarar og hansara best umtóktu stuttsøgur eru høgt í metum av rithøvundum og ummælarum.[2] Hann starvaðist sum lækni størstapartin av yrkisleið síni. Hann tók soleiðis til í einum brævi til Aleksej Suvorin í 1888: heilivágurin er kona mín, meðan bókmentirnar eru mín hjákona.
Hann varð føddur í havnabýnum Taganrog í Suðurrusslandi. Familja hansara hevði peningaligar trupulleikar og flutti til Moskva, og har megnaði Anton at sleppa at lesa til lækna á medisinska fakultetinum. Í 1884 varð hann útbúgvin lækni, men øll lestrarárini skrivaði hann ymiskt fyri at vinnan pening til familjuna. Hann byrjaði at starvast fyri tíðarritið Strekoza í 1879 og árið eftir skrivaði hann fyri fleiri tíðindabløð, eitt nú Sankta Pætursborg-dagblaðið Novosti dnja (Dagsins tíðindi), har hann skrivaði fleiri hundrað skemtiligar søgur. Hann hevði at byrja við ikki nakrar høgar ambisjónir við skrivingini, tað var ikki fyrr enn nøkur ár seinni, at ambisjónirnar mentist, og hann fór í holt við at skriva meira endurnýggjandi søgur. Fleiri síggja hann sum faðirin at nútíðar stuttsøguni. Hann brúkti teir innaru monologarnir, sum aðrir modernistiskir rithøvundar hava brúkt seinni, t.d. James Joyce. Í 1888 útgav hann sína fyrstu stuttu skaldsøgu, ”Steppen”, í einum bókmenta tíðarriti og seinni sama ár móttók hann Pusjkin-heiðurslønina.
Í 1901 giftist hann Olgu Knipper, sum var sjónleikarinna og var við til at framføra fleiri av sjónleikunum hjá Tjekhov. Í mai 1904 var Tjekhov deyðasjúkur av tuberlum. Hann og Olga fóru til eitt kurstað í Badenweiler í Týsklandi. Hann andaðist har 2. juli 1904.
Innihaldsyvirlit
Verk[rætta | rætta wikitekst]
Søgur (úrval)[rætta | rætta wikitekst]
Sjónleikir[rætta | rætta wikitekst]
- 1878 (?): Den verdiløse fyren Platonov (enakter, eisini Faderløs; russ. БeзoTцoBщиHa)
- 1886: Om Tobakkens skadelige virkninger (enakters monologur; russ. Bpeдe Taбaka)
- 1886: Svanesang (dramatiskt studie í einari akt; russ. ЛeбeдиHaя пecHя)
- 1887: Ivanov (drama, upprunaliga «skemtileikur», í fýra aktum; russ. ИBaHoB)
- 1888: Bjørnen (farsa, enakter; russ. MeдBeдb)
- 1888: Frieriet (farsa, enakter; russ. ПpeдлoжeHиe)
- 1889: Tatjana Repina (drama, enakter; russ. TaTbяHa PeпиHa)
- 1889: Tragiker mot sin vilje (farsa, enakter; russ. Tparиk пoHeBoлe)
- 1889: Bryllupet (scene í einari akt; russ. CBaдbбa)
- 1889: Skogtrollet (skemtileikur í fýra aktum; russ. Лeший)
- 1891: Jubileet (farsa, enakter; russ. Юбилeй)
- 1895: Måken (skemtileikur í fýra aktum; russ. Чaйka)
- 1896: Onkel Vanja (senur úr bygdalívinum í fýra aktum; nógv umarbeitt versjón av Skogtrollet; russ. Дядя BaHя)
- 1901: Tre søstre (drama í fýra aktum; russ. Tpи cecTpы)
- 1903: Kirsebærhagen (skemtileikur í fýra aktum; russ. BишHëBый caд)
Yrkisbókmentir[rætta | rætta wikitekst]
- En reise til Sakhalin (1895):
- 1890: Aus Sibirien (Aufzeichnungen; russ. Из Cибиpи)
- 1893: Sakhalin-øya (ferðafrágreiðing; russ. OcTpoB CaxaлиH)
- Brøv
Keldur[rætta | rætta wikitekst]
- ↑ britannica.com
- ↑ "Greatest short story writer who ever lived." Raymond Carver (innleiðingin hjá Rosamund Bartlett til About Love and Other Stories, XX); "Quite probably. the best short-story writer ever." A Chekhov Lexicon, av William Boyd, The Guardian, 3 juli 2004. Heintað 16. februar 2007.


text:
Í sambandi við kjakið, sum hevur stungið seg upp í sambandi við útnevningina av ársins ítróttanavni, hava Ítróttasamband Føroya og Róðrarsamband Føroya hesar viðmerkingar.
Dómsnevndin, sum útnevndi tey fimm ítróttafólkini, varð ikki sett av ÍSF, men av teimum, ið fyriskipaðu nýggjarssendingini. Fyriskipararnir løgdu eisini upp til, hvussu mannagongdin skuldi vera. Tí hevur útnevningin av teimum fimm als einki við Ítróttasamband Føroya at gera.
Tað finst ongin eintýðug allýsing av ítróttarhugtakinum, sum er alment góðkend kring allan heim. Ymisku felagsskapirnir hava hvør sína fatan, og kunnu vit hvør í sínum lagi eisini hava okkara fatan av hesum. Sambært §§ 18 og 19 í Evstulóg ÍSF’s er tað stjórnin, sum ger av, hvørt eitt felag kann gerast limur í ÍSF ella ikki. Tað er ikki fyrr enn ein umsókn er latin inn frá einum nýggjum felagi, at stjórnin fer at viðgera, hvørt felagið skal takast upp. Undir viðgerðini verður vanliga kjakast um mong ymisk viðurskifti í samband við nýggju ítróttagreinina.
Tað eru púra greiðar mannagongdir fyri, hvussu ítróttarfeløg og møguligar nýggjar ítróttagreinir gerast partur av virkseminum, sum er savnað undir ÍSF.
Um onkur íðkar eina ítróttagrein, sum tey ikki meta hóskar undir eitt av verandi feløgunum og sersambondunum undir ÍSF, má viðkomandi taka stig til at stovna eitt felag fyri hesa ítróttagreinina. Kallað verður inn til stovnandi fund, ið samtykkir eina reglugerð fyri felagið – ÍSF hevur á heimasíðu síni sonevndar “Standardlógir fyri nýggj ítróttarfeløg”, sum nýggj feløg kunnu nýta. Reglugerðin ásetir m.a. navn, ítróttagrein, heimstað, tal av nevndarlimum og nær ársaðalfundurin skal vera. Síðani velur nýggja felagið eina nevnd og sendir uppskotið til reglugerð saman við nøvnunum á nevndarlimunum til ÍSF við umsókn um upptøku sum limafelag í ÍSF. Umsóknin verður viðgjørd av stjórn ÍSF, og síðani verður eitt sersamband funnið til felagið. Um tað ikki hóskar inn í nakað av verandi sersambondum, finst eitt samband fyri nýggjar ítróttagreinir. Í einstøkum førum eru feløg eisini í fyrstu atløgu upptikin beinleiðis sum limir av ÍSF.
ÍSF er ein limafelagsskapur, har limirnir eru ítróttarfeløg. Tey um 15.000 virknu ítróttafólkini kring landið eru limir í teimum 115 ítróttafeløgunum og ikki beinleiðis í ÍSF.
Einki felag fyri havróður hevur søkt um limaskap í ÍSF. Tí hevur stjórnin hjá ÍSF ongantíð viðgjørt ella tikið støðu til, um eitt slíkt felag skal upptakast sum limur. Einstøk róðrarfeløg eiga tó bátar, ið ikki vanliga verða nýttir til kappingar í Føroyum.
Allir føroyingar eru ernir av brøgdunum hjá Livari. Soleiðis valdi Róðrarsamband Føroya í november 2013 av heiðra Livari við at uppkalla “Coastal Rowing” bátin hjá sær “Livar”. Meiri kann lesast um hetta her http://rsf.fo/tidindi.php?page=28. RSF hevur fyrr minst serlig brøgd á sjónum, tá báturin, sum varð nýttur til venjingar til serligu kappingarnar á Scillyoyggjunum, varð nevndur “Brendan”.
Ítróttasamband Føroya hevur ikki fleiri viðmerkingar til málið.
ÍSF-húsið, á trettandu 2014
Jan Hermann Hansen, formaður í Róðrarsambandi Føroya
Petur Elias Petersen, forseti Ítróttasamband Føroya


text:
Vælferð merkir eisini væl meira ferðsla.
Tað sæst eisini aftur í tølunum hjá Vágatunlinum og Norðoyatunlinum. Í báðum tunlum er ferðslan økt næstan 15 prosent fyrstu fimm mánaðirnar í ár samanborið við sama tíðarskeið í fjør.
Í Vágatunlium koyrdu tilsamans 284.162 akfør frá januar til mai í ár. Sama tíðarskeið í fjør var ferðslan 250.633 bilar. Sostatt er vøksturin fyrstu fimm mánaðirnar í ár 13,4 prosent.
Í Norðoyatunlinum er gongdin stórt sæð tann sama. 394.624 akfør koyrdu í Norðoyatunlinum fyrstu fimm mánaðirnar í ár, sama tíðarskeið í fjør koyrdu 344.634 akfør. Tað er ein vøkstur á 14.5 prosent frá 2015 til 2016.
Somu tølini vísa annars, at tað verður koyrt meira í Norðoyatunlinum enn Vágatunlinum. Í Vágatunlinum koyrdu 1.870 akfør um samdøgrið í miðal frá januar til mai í ár. Í Norðoyatunlinum koyrdu 2.596 bilar um samdøgrið.


text:
"Vetrarjazz 2017" fer av bakkastokki í dag, mánadag, og fer at seta sín dám á Havnina alla vikuna.
Byrjað verður við open mic/open stage í Reinsarínum og síðan verður annars farið á ferð í spælistøðum og jazz tónleiki. Umframt Reinsaríið verða konsertir í Norðurlandahúsinum, Kaffihúsinum, Hvonn, Sirkus, SMS og Havnar Kirkju.
Vetrarjazzurin endar eins og vanligt við konsert á Reinsarínum leygarkvøldið, har vit fara at hoyra Tjant, sum góvu fløgu út í fjør, Blue Coat Brass Band og nýggja bólkin Skaravan, sum fer at spæla jazz standards o.a. í SKA stíli.
Tað er ongantíð ov tíðliga at byrja at lurta eftir jazzi og tískil verður sjálvandi eisini okkurt fyri børnini – framtíðarinnar jazztónleikarar og áhoyrarar. Sunnudagin kl 15.00 framføra skemtararnir, søgusigararnir og tónleikararnir Fívlar í Norðurlandahúsinum.
Vetrarjazzur fagnar føroyskum jazztónleikarum og gevur teimum ein pall at framføra teirra tónleik. Nógvur nýggjur tónleikur verður framførdur og nýggir bólkar verða gjørdir til høvið. Flestu konsertirnar eru ókeypis, men til tær fáu sum kostar tað eitt sindur.
Sum altíð fær Vetrarjazzur vitjan úr útlondunum. Í ár kemur m.a. navnframa Gunnar Halle Kvartett at framføra tvær konsertir – eina í Reinsarínum fríggjakvøldið og eina í Norðurlandahúsinum leygardagin. Gunnar Halle Kvartett spælir tónleik, sum ferðast millum sjangrur við vøkrum løgum og eini leitan eftir nýggjum ljóðum. Kvartettin fer eisini at hava eina verkstovu fríggjadagin har teir saman við luttakarunum fara at spæla sær við alt frá vøkrum ljóðum til larm.
Vetrarjazzur endar 29. januar.


text:
Ymiskt:
Fyri 14 árum síðani pakkaði ein drongur frá USA eina skógvaeskju til eitt barn á Filipsoyggjunum. Nú eru tey gift. Tá Joana fekk eina jólagávu í ár 2000, frá einum dreingi í Idaho, sum búði yvir 11000 km burtur, visti hon ikki, at tey einaferð fóru at hittast. Hon visti als ikki,at hon skuldi gifta seg við honum.
Í november 2014 vitjaðu Joana og Tyrel Wolfe Samararitan's Purse í Norður-Carolina, fyri at geva skógvaeskjur við jólagávum til fátøk børn í øðrum partum av heiminum. Meðan tey vóru har, fortaldu tey starvsfólkinum í OCC hesa ótrúligu søguna.
Eitt bræv varð burtur
Joana hevði fingið eina skógvaeskju á einari jólalegu í 2000 fyri børn í Manilla. Í eskjuni lá ein mynd av einum dreingi við ljósum hári, og í kovboyklæðum og lasso.
Eisini var navnið á dreinginum og adressan hjá honum í eskjuni. Joana vildi fegin skriva til hansara og fortelja honum, hvussu glað hon var fyri gávuna. Men brævið hjá henni kom ongantíð fram.
Sjey ár seinni gjørdi Joana av, at hon fór at leita eftir dreinginum á Facebook. Millum nógvar persónar var tað ein, sum kallaðist Tyler Wolfe, sum var úr Idaho. Joana visti ikki nógv um USA, men kovboyklæðini og fjøllini í bakgrundini kundu passa til Idaho. Kanska var hesin Tyler Wolf tann rætti? Joana bað um eina vinarumbøn.
Skógvaeskjur í brúdleypsgávu
Tyler fór heim aftur til Idaho til at samla sær pening til næstu ferðina út til Filipsoyggjarnar. Tað var ein jólafrítíð, sum vardi ein mánað. Hesa ferðina spurdi Tyler, um loyvi til at gifta seg við sínari dreymagentu, á hennari tagalogmáli.
Eftir eina trúlovingarveitslu fekk Tyler eitt visum til Joanu. Tann 5. okt. 2014 vórðu tey gift á tí stóra bóndagarðinum hjá foreldrunun hjá Tyler.
Brúðarparið hevði eitt sera serstakt ynski til allar gestirnar: Komið við skógvaeskjum við gávum til Chistmas Child!
Hetta var jú tað, sum fekk Joanu og meg saman, so vit vildu fegin gera hetta til ein part av veitsluni, greiðir Tyler frá.
Tá ið vit eina ferð fáa børn, skulu tey sleppa at pakka skógvaeskjur. Sum ein lítil drongur helt eg, at tað var spennandi at finna gávur og senda tær til eitt annað stað í heiminum. Men eg visti ikki, hvussu lukkuligur eg skuldu gerast, vegna tað, endar Tyler við.


text:
Handverkararabreytin
Dámar tær handaligt arbeiði, smíða, dreyga , silvur- og hornsmíð o.a. so skal tú velja Handverkarabreytina, sjálvandi !
Endamál:
Endamálið er at tú fært innlit í ymiskt sløg av handverki. Tú fert at læra, hvussu tú kanst arbeiða frá hugskoti til lidna vøru.
Hvat fara vit at gera?
Helst fer smíð at fevna um tann størsta partin av undirvísingini. Men vit fara eisini at arbeiða við silvuri og horni.
Silvursmíð: Tú lærir at sniðgeva og evna prýðislutir úr silvuri
Horn: Tú lærir at gera brúkslist, prýðislutir o.a. burturúr horni
Timbur: Tú lærir at arbeiða við og evna burturúr timbri
Smíðnæmingar hava í mong ár smíðað smáttur til barnagarðar, skúlar og eisini privatfólk, og er ætlanin, at breytanæmingarnir skulu gera eina ella fleiri av hesum smáttum. Smátturnar, sum eru væl umtóktar, verða í ávísan mun smíðaðar sum vanlig sethús, og læra næmingarnir tí fitt av vanligum smíðhandverki.
Eisini fáa næmingarnir høvi til at smíða aðrar lutir.
Í arbeiðsgongdunum verður dentur lagdur á, at næmingurin arbeiðir kreativt og kann seta egnan dám á avrikið.
Vit fara eisini at vitja fakfólk innan fyri fakið.
Skúlastaður: Stranda skúli


text:
B68 skipar í dag fyri B68 degi á Svangaskarði. Byrjað verður við rennibreytina kl. 17.30 og mett verður at tað verður liðugt uml. 20.30
Frá Tofta Ítróttarfelag verður sagt, at B68 dagurin er fyri øll, ung sum gomul.
B68 dagurin verður settur av Jóhannus Danielsen, borgarstjóra, á rennibreytini við nýggja útifitness, sum í sambandi við B68 dagin verður tikið alment brúk. Robin Jønsson læknalesandi og fitnessserfrøðingur, kemur at hava eina gjøgnumgongd, av møguleikunum við nýggja útifitness.
Síðani verður heilsuganging/renning á 1/2 tíma á skránni. Áðrenn byrja verður, hevur Arnfinn Johannesen úr Roysni eina felags upphiting. Øll luttakandi eru við í lutakasti um nakrar vinningar.
Tiltakið heldur fram í B68 húsinum, har møguleiki verður at máta blóðtryst, feittprosent, vøddamassa, blóðsukur og lungnaorku. Lokalir sjúkrarøktafrøðingar standa fyri mátingunum.
Betri samtakið hevur kunning um heilsutryggingar o.a. Motussport kemur eisini at hava sølu.
Á vøllinum koma at vera fótbóltsvenjingar fyri øllum ungdóminum, spennandi venjingar bæði til yngri og eldri børn.
Somuleiðis koma teir tiltiknu sjórænarðir á Toftum at vitja, har teir fara at undirhalda teimum minstu børninum.
Tiltakið endar við góðum tónleiki. Fyrst frá Danny, úr Danny and the Veetos, og síðan frá Hervør og Kára á Torkilsheyggi.
Í meðan tiltøkini á vøllinum og framførslurnar eru, verður pylsur grillaðar.
Tofta Ítróttarfelag vónar at at tað koma nógv fólk til B68 dagin.


text:
Lærarabók til bókaheildina Rokning 4, sum er til støddfrøði í innskúlingini.
Rokning 4a er partur av bókaheil...
Rokning 4a er partur av bókaheild til undirvísingina í støddfrøði í 4. flokki. Undirvísingarheildin førir næmi...
Rokning 4a er partur av bókaheild til undirvísingina í støddfrøði í 4. flokki. Undirvísingarheildin førir næmi...
“Samfelagið og eg” er næmingabók í Samfelagsfrøði í 7. flokki.
VLS: Vitan – Leiðbeining – Strategi. VLS-tilfarið setir sjóneyku á bæði samstarvsmøguleikar í skúlahøpi og fa...
Nem í fjórða er í seks pørtum, og hvør partur leggur dent á okkurt ávíst:
Læraravegleiðingin til Nem í fjórða er býtt í tveir partar, Vegleiðing um føroyskt og Vegleiðing til partarnar...
Gutti er og vitjar Emmu og lesur fyri henni úr Hini hvítu hondini. Tá ið hann skal til hús, er tað øgiliga myr...
Pápi Pál eru ikki sum pápar flestir. Hesaferð hevur hann keypt Páli dansiskógvar, tí at hann vil hava, at Pál ...
Pál fær nýggjar møblar til kamarið, og pápin skal seta songina saman, men sjálvsagt ger hann ikki sum fyriskri...
Roknisangurin er ein stuttlig og øðrvísi yrking, sum lærir børnini at falda tey flestu tølini frá 1 til 10.
Føroyingasøga hevur eitt heilt serligt pláss í føroyskari mentanarsøgu. Teksturin varð fyrstu ferð týddur til ...
Rokning 3 er partur av bókaheild til undirvísingina í støddfrøði í 3. flokki. Undirvísingarheildin førir næmin...
Rokning 3 er partur av bókaheild til undirvísingina í støddfrøði í 3. flokki. Undirvísingarheildin førir næmin...
Rokning 3b er partur av bókaheild til undirvísingina í støddfrøði í 3. flokki. Undirvísingarheildin førir næmi...
Rokning 3b er partur av bókaheild til undirvísingina í støddfrøði í 3. flokki. Undirvísingarheildin førir næmi...
Lærarabók til bókaheildina Rokning 3, sum er til støddfrøði í innskúlingini.
Rokning 3a er partur av bókaheil...
Lærarabók til bókaheildina Rokning 3b, sum er til støddfrøði innskúlingini.
Rokning 3b er partur av bókaheild...
Í hesi bók verður samvirkisnám sett saman við nógvum pørtum úr floksleiðslu, m.a. hvussu tú skipar og stuðlar ...
Læraravegleiðingin er ætlað læraranum fyri at geva honum yvirlit og stuðla honum, bæði yvirskipað og í dagligu...
Nem í triðja er bókaheild til føroyskt í 3. flokki. Bókaheildin fevnir um næmingabók, netbók og læraravegleiði...
LEIKARIN er undirvísingartilfar við tí endamáli at fáa næmingin at gáa um kenslur og at royna at handfara tær ...
LEIKARIN er undirvísingartilfar við tí endamáli at fáa næmingin at gáa um kenslur og at royna at handfara tær ...
Rokning 3a er partur av bókaheild til undirvísingina í støddfrøði í 3. flokki. Undirvísingarheildin førir næmi...
Lærarabók til Rokning 2b er partur av bókaheild til undirvísingina í støddfrøði í 2. flokki. Undirvísingarheil...
Rokning 2b er partur av bókaheild til undirvísingina í støddfrøði í 2. flokki. Undirvísingarheildin førir næmi...
Rokning 2b er partur av bókaheild til undirvísingina í støddfrøði í 2. flokki. Undirvísingarheildin førir næmi...
Lærarabók til Rokning 2a er partur av bókaheild til undirvísingina í støddfrøði í 2. flokki. Undirvísingarheil...
Rokning 2a er partur av bókaheild til undirvísingina í støddfrøði í 2. flokki. Undirvísingarheildin førir næmi...
Lær teg at stava 2 er onnur bókin av trimum stavsetingarbókum til innskúlingina. Hugsanin er, at bókin verður ...


text: Eitt desimaltal er eitt tal við komma í. Vit nevna tey eisini kommatal. Ein máti at skriva tøl, sum ikki eru heil, er at skriva tey sum desimaltøl. Kommað skilir tann heila partin av talinum frá tí partinum av talinum, sum er minni enn eitt. Vinstrumegin kommað stendur tann heili parturin av talinum. Høgrumegin kommað standa fyrst 10-partar (tíggjundapartar), so 100-partar (hundraðpartar), 1000-partar (túsundapartar), o.s.fr. Tølini aftanfyri kommað nevna vit desimalar, og tí eitur eitt tal við komma í eitt desimaltal. Desimaltøl verða býtt sundur í endalig desimaltøl og óendalig desimaltøl. Í einum endaligum desimaltali vita vit, hvussu nógvir desimalar eru í talinum, t.d. . Endalig desimaltøl ber til at gera til brot, har nevnarin er ein potensur av 10: 63/100. Eru óendaliga nógvir desimalar í einum desimaltali, nevna vit tað eitt óendaligt desimaltal. Nøkur dømir: π (3,141592…), (1,414213…), 1/3 (0,333333…).


text:
Indiska Havið - Um túrin
Tríggir mans um Indiska Havið
Túrurin byrjar á vestur síðuni av Australia, í býnum Geraldtonm smáðar 400 km norðanfyri Perth og málið er í Port Luis á oynni Mauritius ein teinur uppá 4000 miles, 6500 km á opnum havið.
Manningin telur 3 mans, Maxime Chaya úr Libanon ið er skipari á túrinun, Stewart ein 33 ára gamal bretið og Livar. Stewart og Livar hava báðir róð um høv fyrr.
Livar hevur róð frá New York til Scilly Isles í 2010 og frá Kanarisku oyggjunum til Barbados í 2013.
Maxime hevur ikki róð fyrr, men hevur verið á øllum teimum hægstu tindunum á teimum 7 kontinentunum. The 7 summits. Eisini hevur hann verið á bæði norður og suðurpólinum.
Báturin tRIO er 29 føtur (8,8m) langur.


text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Wednesday, January 30, 2013
Gudloysingar sum inntreingja
Thorkild Grosbøll er danskur prestur sum ikki trýr á Gud og ikki heldur tað verða neyðugt, sjálvt um ein hevur leiðandi og ávirkandi starv innan fólkakirkjuna. Víðari heldur Thorkild tað verða rætt, fyri sítt viðkomandi, í einum kristnum konteksti, at framleggja eina heimsmynd av Kristindóminum, sum ikki inkluderar tað ónátturliga.
Grosbøll grundgevur fyri hesum, við at sundurskilja indre missiónska áskoðan frá Fólkakirkjuni.
Hví er so talan um inntreingjan?
Her mugu vit ivaleyst nógv longur aftur í tíðina, tá vanliga menniskja var meiri religiøst og prestaskapur somuleiðis.
Í 17-18 øld, broytist hetta, ikki bara millum luteranarir, men eisini millum tey kristnu aðrastaðni í Europa og USA, har í deistar og gudloysingar tóku sæti í teologiskum setrum og fóru at smíða ástøðir og metodir við tí endamálið at framala ein nátturulistiskan Kristindóm, eina teologiska heimsmynd, sum í dag er meiri ella minni galdandi, í kanska flestu statskirkjum og kristnu umhvørvum.
Tað er neyvan nøkur loyna at hendan ávirkanin hevur havt til endamáls, at mergsúgva styrkina úr Kristindóminum innanfrá og oyða tess kristnu ávirkan út til samfelagði.
Grosbøll, talar enntá um hesa inntreingjan sum dømi uppá sunnan opinleika. Eg eri ikki samdur! Allir samfelagsbólkar, allar áskoðanir hava ein miðdepil sum ikki er opin, har tey samdu, í einleika, kunnu styrkja og mennað bæði áhugabólkin og áhuga. Tildømis fer eitt garva sambandsfólki ongantíð at fáa ein týðandi sess í Tjóveldisflokkinum, ein teist fer ongantíð at fáa leiðandi sessin í einum sekulerum humanistiskum bólkið, ein anti-samkyndur forprákari fer neyvan at fáa leiðandi ávirkanina í LGBT.
Um so var, kundu hesi ivaleyst vart sína støði við pástandinum, at hesi í allari erligheit ikki kundu annað, enn at hildi seg til tað áskoðan sum tey hildu hava sterkasta grundvøllin. Men ein kundi eisini hildi fyri, at hesi heldur áttu at funni sítt rætta stað og áhugabólk.
Við øðrum orðum er Thorkild Grosbøll, dømi uppá gudleysa inntreingjan og hann er so langt frá tann einasti.
Fyri neyðini at tað gerst ein vaksandi trendur, at kirkjur og tey sum søkja kirkju embætir, ynskja at persónlig trúgv verður ein absolut neyðug treyt, um ein skal hava nakran myndugleika og nakra ávirkan í einum kristnum áhugabólkið.
http://www.kristeligt-dagblad.dk/artikel/495295:Kirke---tro--Grosboell---Troende--praester-har-intet-med-kristendom-at-goere
Monday, January 28, 2013
Europa Europa
Í einum innleggi í 2011 var víst á, at Europa Ráði í løtuni roynir at ávirka við lógar uppskotum, í kunnu skerja og kúga rættindini hjá kristnum og serstakliga kreationistum. Talan er serstakliga um kjakið í samband við skapan og ID mótvegis menningarlæruni; hetta sum Europa Ráði setur í samband við fundamentalismu, vanda fyri fólk og samfelag, teokrati og brot á mannarættindir. Ljóðar meiri sum ein umvendingartalað: 'vend við áðrenn tað er ov seint': "It is part of the role of the Council’s parliamentarians to react before it is too late.".
Uppskotið byggir á ein peruvelling har sjálvandi Richard Dawkins, hesin sum sigur seg verða eina apu úr Afrika, sum líknar menniskjan við maskinur og samtykir við Singer sum barnadráp (tó av sera sjúkum børnum), spælir eins sera ávirkandi leiklut (í hesum høpinum). Ja...tosa um vanda fyri fólk og samfelag.
Europa Ráðið eggjar enntá øllum londum í EU at fara í hernað móti hesum religiøsa rákið:
17. Investigation of the creationists’ growing influence shows that the arguments between creationism and evolution go well beyond intellectual debate. If we are not careful, the values that are the very essence of the Council of Europe will be under direct threat from creationist fundamentalists. It is part of the role of the Council’s parliamentarians to react before it is too late.18. The Parliamentary Assembly therefore urges the member states, and especially their education authorities, to:18.1. defend and promote scientific knowledge;18.2. strengthen the teaching of the foundations of science, its history, its epistemology and its methods alongside the teaching of objective scientific knowledge;18.3. make science more comprehensible, more attractive and closer to the realities of the contemporary world;18.4. firmly oppose the teaching of creationismhttp://kristindomur-svarar.blogspot.com/2011/07/europa-tingi-verja-menningarlruna.html
Akkurát hvørji virðir hesir vilja verja, átti at verða ein gáta. Europa er, sum tað er í løtuni, á veg niður í rennisteinin. Socialu trupuleikarnir, hjúnabands brotini, ómoralurin og minkanin av uppruna europearum, geva okkum ein dapra mynd av hesum Europa, sum hesir ynskja at halda fast uppá.
Harnæst er hesin neyðugi sigurin yvir Bíbliuna og kreationismu ein joke. Sum um Bíblian og kreationisma eru atvoldin til tær avbjóðingar og teir trupuleikar sum Europa í nýggjari tíð má dragast við.
Í dag er óttin sjálvsagt settur í samband við vaksandi Islam, um møguliga Sharia yvirtøku (um nøkur ár) og terrorismu; flestu kanska væl vitandi yvir, at tað fólkatalið sum vildi styrkt samfelagið í Europa, er í slíkari minking, at samfelag okkara, neyvan nakrantíð í komandi framtíð, fer at kunna standa ímóti.
Tað má tí gleða Europa ráðið, at í fraklandi umhugsar socialistiska stjørnin sum umboðar sekularismu, nú í álvara at seta slíka verkætlan ígongd. Talan er um at senda radikalar islamistiskar immamar av landinum, í royndini at steðga vøkstrinum og ávirkanini av víðgongdari Islam. Ein avgerð sum eg takið fult undir við og sum mong kristin hava skotið upp, í ártíggindur; tá sekuleru kreftirnar gjørdu alt fyri at verja radikalt Islam, eisini tess døpru síðu.
Í greinini niðanfyri lesa vit:
France's official secularism sidelines faith in the public sphere, but a trend towards a more visible religious identity among some Muslims, Jewhttp://www.reuters.com/article/2012/12/12/us-france-religion-extremists-idUSBRE8BB0VA20121212
s and Catholics has made defending it a cause for the traditionally secularist left-wing parties.
FOCUS ON ALL FAITHS
Valls stressed the focus would be not only on radical Salafi Muslims recruiting among disaffected youths, but also on groups such as Civitas, a far-right lay Catholic movement that protests aggressively against what it calls insults to Christianity.
Police were already observing Civitas closely because its protest campaigns skirt "the limits of legality," he said. "All excesses are being minutely registered in case we have to consider dissolving it and defending this before a judge."
The French Catholic Church has kept its distance from Civitas, which is close to the far-right National Front and the rebel traditionalist Society of Saint Pius X (SSPX), and encouraged its members to join only Church-backed protests against the planned legalisation of same-sex marriage.
At a Civitas march against gay marriage in Paris last month, some demonstrators attacked a French feminist journalist and
several Ukrainian feminists who came dressed as nuns or bared their breasts to mock the ultra-traditionalists.
Valls said the government had a duty to combat religious extremism because it was "an offence to the republic" based on a negation of reason that puts dogma ahead of the law.
Giving examples of religious extremists, he mentioned creationists in the United States and the Muslim world, radical Islamists, ultra-traditionalist Catholics and ultra-Orthodox Jews who want to live separately from the modern world.
SECTARIAN SALAFIS
Salafi Muslims, whose stern version of Islam also sets followers apart from Western society, sometimes act in a sectarian way to control youths seeking an identity, he said.
France actively pursues and sometimes bans sects and cults considered a threat to public order but radical Islamist groups have mostly been treated as security problems. Classifying them as sectarian could lead to preemptive legal action against them.
Announcing his initiative on secularism on Sunday, Hollande said the new observatory - a public agency to monitor policy issues and propose solutions - would also study ways to introduce classes on secular morality in state schools.
Education Minister Vincent Peillon told the conference the classes would stress the French values of equality and fraternity that teachers say pupils - especially in poorer areas with immigrant populations - increasingly do not respect.
"We have to teach this and it's not being done," he said. "If we don't teach it, they won't learn it."
Valls urged the more militant secularists at the conference not to see religions as sects to be opposed and to understand that established religions could help fight against extremists.
"We have to say that religions are not sects, otherwise sects are religions," he said.
Í hesum førið er væl skilligt, at Evropa tekur dramatisk stig í teirri vón at fyrbyrgja framtíðar kaos. Evropa er jú um at ørmaktast av sharia hóttanini.
Men so uppstendur paradoksi. Hevur ein bitið merki í gjøgnum árini, at gerðir islams, nærum á hvørjum sinnið eisini skulu vendast ímóti, ella í hvussu er inkludera jødadóm og Kristindóm? Kemur tað tí sum eitt óvænta skot, at valdið í Fraklandi ikki hevur ætlanir um at bróta frá hesum trendinum?
Tað átti higartil at verið øllum kunnugt, at høvuðsendamálið við einum gudleysum rákið í Europa, er ikki eina at verja okkum móti islamskari terrorismu og møguligari sharia, men eisini at eradikera religión og trúgv sum heild og at uppseta eitt ateistiskt samfelag við sekulerari humanistiskari ávirkan.
Ivaleyst eisini grundin til at Frakland nú, í hesum høpið, møguliga fer at nýta høvið at innseta lærutímar í skúlunum um sekuleran moral ????????, ja netup, eg spyrji tað sama, hvat sekulerur moralur so enn er.
Eg hugsi sum ikki einaferð um orðini hjá gudloysinginum Paul Kurtz, sum var ein av høvuðs oddamonnunum innan felagskapinum Council of secular humanism. Hann skrivar:
Gudleys rákið í Fraklandi, tykist hava líttlan áhuga, eina í at loysa trupuleikan við víðgongdari Islam og at tveita muslimskar prestar, í læra terrorismu út úr landinum. Talan er somuleiðis um radikalar katolikkar, harav nakrir gingu amok, tá nakrar gudleysar kvinnur (sum eg skilji rætt) runnu inn í slíka mannamúgvu, íklæddar nonnubúna og berum bróstum.
Somuleiðis er talan um at staturin, skal venda eygnum móti ultra konservativum jødum, sum mær vitandi ikki hava fragd av, at bresta bumbur ella pissa í okkara kornfleks. Øll væl vitandi um, at Franska stjørnin fyri minni enn 70 árum síðani samtykti í at stúgva jødiskar familjur í djóra vognar og senda hesi beina leið í fangatippir og gass kømur.
...og so kemur tað sjálvandi (tað sum øll bíða eftir)...kreationistar.
Giving examples of religious extremists, he mentioned creationists in the United States and the Muslim world, radical Islamists, ultra-traditionalist Catholics and ultra-Orthodox Jews who want to live separately from the modern world.Ja, vit eru jú stóra hóttanin móti samfelagnum í Europa, okkara ávirkan er jú brot á mannarættindir, vit eru jú vandin, tann heilt stóri, øtiligi vandin???
Ella so pástendur Europa Ráðið og sjálvandi eisini Richard Dawkins.
Skilji ikki heilt hví ateistar grenja um kristin, í brokkað seg yvir, at hesin sum ynskir at staturin skal bróta seg inn í kristnu heimini og taka ræði yvir okkara kristnu børnum, skal hava slíka ávirkan á Europa Ráðið.
Og annars hvat meina sekuleristar, tá hesir samstundis ikki siga seg vilja av við religión, og tað við orðunum: "we have to say". Í undanfarna innleggi vístu vit á, hvussu nazistarnir í Týsklandi og fasistarnir í Italien ikki hættaðu sær at seta beinleiðis móti religión, men heldur gjørdu sær galt av at nýta religión, til at vinna sær fleiri tilhengarir ella rættari at skapa eina falska mynd av tí veruliga motivinum.
Vóni at vit kristnu hesuferð duga og tora at standa upp og hyggja lygnina í eyguni og fara hesum vandamikla rákinum ímóti.
Friday, January 18, 2013
Hvussu religiøsir vóru nazistarnir?
Men hvussu religiøsir vóru nazistarnir í veruleikanum? Niðast í hesum innlegginum er eitt sjónband sum lýsir viðferðina av katólskum prestum úr Polandi í einum nazistiskum fangatippi undir Seinna Heimsbardaga, sum eisini fekk meg at skriva hetta innleggi. Dugi í løtuni ikki at siga, um filmurin vísir veruleikan, tá prestarnir verða píndir og dripnir undir úttalisum, sum tíða uppá at fangavørarnir ikki trúgva á Gud.
Um søguligu bakgrundina av filminum:
http://www.ignatiusinsight.com/features2010/rroyal_intropriestblock_aug2010.asp
Sí eisini:
http://www.catholicculture.org/culture/library/view.cfm?recnum=472
http://www.scrapbookpages.com/DachauScrapbook/KZDachau/DachauLife3.html
Søguliga sæð vita vit, at ein hópur av prestum og kristnu vóru tveittir í fangatippir, serstakliga úr Pollandi. Av prestunum aloftast tí, at hesir ikki vildu fara uppá kompromis við nazistisku lógina, sum kravdi at trúgv og religión skuldi samsvara við nazi-ideologi. Nazistarnir vóru slett ikki vinarliga sinnaðir móti Kristindómi. Vit vita millum annað, at SS hevði til vana at merkja sína ótespuligu nærveru, við at gera seg inn á kirkjur og bróta krossar. Vit vita um SSarir sum eftir WWII viðgingu, at atsøknin móti teimum kristnu var ætla og í væntu og fór at fylgja eftir týningini av jødunum.
Somuleiðis vátta týskarir sum livdu undir nazistatíðini, at umfatandi roynd var gjørd spakuliga at avkristna Týskland. Eitt snøgt dømi er týski kristni ungdómurin, sum av nazistunum var hart kroystur, har í tað tíbetur vóru kristnir ungdómar, har í millum annað Sophie Scholl, sum veittu nazistunum mótspæl. Sophie var tó avrætta í 1943, fyri at stríðast móti óndu skipanini.
Nazistarnir vildu heldur ikki sekulera land og skúla. Hetta hava ávísir ateistar eisini gjørt nýtslu av í teirra argumentum. Tó so tænti hetta einum endamálið. Grundin var ikki nazismunnar jaligheit mótvegis Kristindómi, harí ynski var at varveita eitt kristi Týskland, har í Kristindómurin eisini skuldi leggja grundleggjandi virðið í samfelagnum. Heldur tykist tað, at staturin hevði sum endamál at infiltrera og taka yvir kirkjuna, fyri hareftir at fáa meiri tamarhald á fjøldini. At brúnskjúrtar og Hitlerungar gingu í kirkju var tí altsigandi í hesari tilgongdini.
Alt hetta sæst eisini týðiliga í søguligum keldum, har í krossurin má geva pláss fyri svastika og Bíblian fyri Mein Kampf og har nazistaprestar, sum slett ikki hava religión í huga, infiltrera kirkju embætini. Akkurát hvar í Kristindómur leggur grundina undir Nazi Týskland og hvussu Nazisman tænir Gud, í kristnum høpið, er mær somuleiðis ein gáta. Hetta er ein síða av sakini sum hesir ateistar ikki vilja koma inn á. Millum annað drápini av jødum, sálarsjúkum og brekaðum, hevur sum so einki við kristnan, ella Nýtestamentliga etikk at gera, tvørtur ímóti.
Og vit kunnu sjálvandi halda á, millum annað at SS, brúnskjúrtarnir og løgreglan so spakuliga fóru frá gomlum militir siðum, at bera á búnanum orðini 'Gott mit uns'. Talan var tí um eina spakuliga tilgongd. Hartil kundu vit nevnt, at ateistisku kommunistarnir eystanfyri, sum tiltíðir umtalaðu europa, meiri ella minnið sum ateistarnir vestanfyri.
Og víðari, um vit skulu viðgera Hitler, so meta vit eisini at Hitler ivaleyst fylgdi somu tilgongdini sum ateistarnir í facistiska Italien, og somuleiðis kendi seg noyddan at lokka religiøsa fleiritalið inn í teirra ból, við líknandi propaganda og kompromis, sum eisini inkluderaðu kristiligt orðalag.
Vit vita somuleiðis at Hitler, var ávirkaður av tí lesnaði og tí akademiska rákið sum valdaði í Europa við byrjanina av 20 øld, sum var alt annað enn ein kristin ávirkan og sum eisini myndaði hansara áskoðan um lív og tilveru; harí vit millum annað kunnu nevna Nietzsche, ivaleyst partvíst Darwin og annan menningarlæru lesnað, og annars biologisku-rasismuna sum tá var vaksandi millum lærdar vesturlendingar.
Religón spældi heldur ikki eitt týðandi pláss í lívinum hjá nazistisku leiðarunum. Vit vita millum annað frá prestinum, í eftir Seinna Heimsbardaga veitti sálarøkt til ákærdu nazi-brotsmennirnar við fyrstu Nurnberg rættarsøkina, har í millum annað Gøring og Rudolf Hess, at flestu av hesum, ikki høvdu áhuga í religión.
Spurningurin er tí sjálvandi, um ikki Hitlersa nýtsla av kristnum og religiøsum jargon, ikki var annað enn ein væleydna eftirlíknan av Mussolinisa propaganda prædikan, hesin sum sjálvur var ateistur, og hvørs snildir at inkludera religiøst jargon megnaði at villeiða fjøldina, somuleiðis tey mongu sum traditionelt bóru heitið kristin.
So sjálvandi mátti Hitler verða ein kristin og sjálvandi útinti hann verk Harrans, ella var og gjørdi hann? Okkurt sigur mær, at radikalir ateistar í nútíð hava líka lætt at falla fyri snildum Hitlers og tørva somu dømikraft, sum tann vanligi týskarin í 1930-40inum. Tað undrar meg, tí 68 ár eftir, eru vit annars væl betri upplýst (helt eg).


text:
Orð og lag: Aage Samuelsen
Týtt: Kajfinn Hammer
1. Eg sanna fekk, at tað at vera frelstur
eitt lív í stríð og mótgongd javnan er.
Í treysti eg mót málinum tó gangi,
hvønn dag eg kenni, Jesus lyftir, ber.
Niðurlag: Ja, tað er leiðin Jesus bað meg ganga,
tann leiðin er so knortlut, smøl og brøtt.
Tað lív, eg livi, mong víst klára betur,
men tó er sálin frelst og leiðin røtt.
2. Eg mangan bað frá innsta hjartadýpi:
Guð gev mær kraft at tola háð og spott;
og um meg fyllir gleði ella sorgir,
varðveit meg til eg málið havi nátt.
3. Eg hóast spott tó krossin tolin beri,
í hjarta frið sum flóðin eigi eg;
tann kraft eg fekk, mær frímóð stóra gevur,
at vitna um Teg Guð, mín Frelsari.


text:
At tað enn einfarð er løgið hvørjar greinar ein ikki sleppur at viðmerkja á Vágaportalinum (um tað væl at merkja ikki er mínum browsara tað er galið við)?
SS segði nei takk til lønina frá Løgtinginum, tá hann sat á Fólkatingi. Virkar mær rættiliga ódamligt at Tobbi "gloymir" at siga tað.http://sjurdur.skaale.org/news-tann+sex ... n_trgb.htm
Ein fær tó meira í løn sum Fólkatingslimur enn Tinglimur. Giti so bara, at SS ikki hevur sæð nakað forgjørt í, at hann fær løn frá danska statinum.
So kann ein altíð kjakast um, hvørt tað er meira ódámligt, at ein flokkur tekur ímóti lønini frá Løgtinginum + Fólkatinginum, og brúkar Fólkatingslønina til at profilera seg tað meira, ella at ein sigur nei takk til peningin frá Løgtinginum. Sjálvur haldi eg ikki nakað vera galið við nøkrum av møguleikunum, tó at mær dámar betri at ein sigur nei takk til lønina.
Haldi tó at øll fikseringin á "persónin" Sjúrður Skaale er stak óviðkomandi, og hevði gjørt at eg ikki hevði atkvøtt fyri Tjóðveldi, um eg enn var búsitandi í Føroyum. Tó at tað nokk er tann flokkurin, eg havi atkvøtt oftast fyri, og mær dámar tað tey hava gjørt í Fólkatinginum og DNAG.


text:
Ingi Samuelsen
17.07.2017 - 09:55
Tíðindi > Vinna & Tøkni > Sjóvinna
Eitt bingjuskip hjá Maersk Line mátti leygardagin sleipast í havn, tá tað misti alla framdrift eftir ein eldsbruna í einum motori.
Tíðindasíðan shippingwatch.ck skrivar, at Laura Maersk sigldi nærhendis Aleutoyggjarnar, sunnan fyri Alaska, tá tá misti framdriftina.
Myndugleikarnir óttaðust fyri, at bingjuskipið fór at renna á land á oynna Akutan, og sendu tí tveir togarar út, sum sleipaðu Lauru Maersk inn til Dutch Harbor.
24 mans eru við skipinum, sum tekur 4.250 bingjur (teu). Ongin av manningini var í vanda undir eldsbrunanum, og tað eru heldur eingi tekin um dálking, sigur amerikanska sjóverjan við miðilin KVTA Alaska.


text:
www.dugni.fo
Tal á útbúgvingum: 2
Næmingar: 50
Lærarar og starvsfólk, sum standa fyri frálæruni: 14
Skúlin við Áir gevur fólkum í vinnuførum aldri møguleika at skúla ella umskúla seg at fara útbúgvingarvegin, hetta við einum 9. floks prógvi frá MMR.
Verkskúlarnir á Hjalla og á Kambsdali eru endurbúgvingartilboð til fólk, sum hava torført við at fáa ella varðveita arbeiði, ella hava tørv á at royna síni arbeiðsevni. Skúlin hevur fleiri arbeiðseindir, t.d. endurnýtsluhandlar, goymslu, seymistovu, máli- og polstriverkstaðir, matstovu og træverkstaðir.
Dugni er ein sjálvsognarstovnur undir Almannamálaráðnum, sum er skipaður sambært viðtøkum frá 1. juli 2012. Dugni er ein endurbúgvingarstovnur, hvørs endamál millum annað er at royna arbeiðsevnini hjá borgarum, ið eru vinnutarnaðir, og at skipa fyri arbeiðsvenjing, endurbúgving og umskúling, so hesi aftur kunna fara til arbeiðis ella útbúgving.
Kjarnuvirksemið er endurbúgvingarvirksemi fyri fólk, ið hava torført við at fáa ella at varðveita arbeiði, hava tørv á at royna síni arbeiðsevni ella at skúla seg, og starvsfólkini arbeiða miðvíst saman við næminginum at finna og menna førleikarnar hjá hvørjum einstøkum.
Dugni hevur einki tilboð til fólk við menningartarni, og tilboðini eru til fólk í vinnuførum aldri.
Starvsfólkini á Dugna arbeiða tvørfakliga og hava útbúgvingar sum annaðhvørt pedagogur, lærari, sálarfrøðingur, handverkari, so sum snikkari, timburmaður ella kokkur. Dugni er skipað í trimum deildum, á Hjalla, við Áir og á Kambsdali.
á Hjalla 7a
FO-188
Hoyvík
Tlf. 350070
Dugni@dugni.fo
FO- 430
Hvalvík
Tlf. 350340
Dugni@dugni.fo
Fagragil 5
Kambsdalur
FO-530 Fuglafjørður
Tlf. 350070
Dugni@dugni.fo


text:
BankNordik arbeiðir út frá okkara virðisgrundarlagi, sum byggir á kjarnuvirðini at vera dugnalig, eldhugað og framsøkin. Tí velja vit at lata stuðul til ymisk endamál, um hetta verður mett at hóska til virðini hjá BankNordik, og um avtalan kann koma báðum pørtum til góðar.
Umsóknir
Vit viðgera einans skrivligar umsóknir. Í umsóknini skal verða víst á:
- hvat endamálið við stuðlinum er
- á hvønn hátt BankNordik kann fáa ágóða av stuðlinum
- hvørja upphædd, søkt verður um
Umsóknir verða viðgjørdar fýra ferðir árliga. Næstu ferð 13. mars 2018. Vit viðgera ikki umsóknir til tiltøk, sum liggja minni enn 14 dagar frá umsóknardegnum.
Mannagongd
Vit skilja ímillum tvey sløg av stuðli:
- Smá tiltøk ella sponsorat, har BankNordik kann stuðla við eini einstakari upphædd. Hoyrir títt tiltak til henda bólk, fyll út eitt av oyðubløðunum
- Størri tiltøk ella verkætlanir, har vit gera eina samstarvsavtalu. Hoyrir títt tiltak til henda bólk, set teg í samband við Sølu- og marknaðardeildina á tlf. 330 330 ella á studul@banknordik.fo
Vit lata ikki stuðul til:
- Námsferðir / uttanlandsferðir
- Rakstur
- Almenn ella kommunal tiltøk


text:
Vit avnokta djevulin og allar gerningar hans og allan atburð hans.
Vit trúgva á Guð Faðir, hin alvalda,
skapara himins og jarðar.
Vit trúgva á Jesus Kristus,
Guðs einborna son, váran Harra,
sum er gitin av heilagum anda,
borin í heim av Mariu Moy,
pínslaður undir Pontiusi Pilatusi,
krossfestur, deyður og jarðaður,
niður farin til heljar,
triðja dagin staðin upp frá deyðum,
farin til Himmals,
sitandi við høgru hond, Guðs Faðirs, hins alvalda,
haðani hann kemur at døma livandi og deyð.
Vit trúgva á heilagan anda,
eina heilaga almenna kirkju,
samfelag teirra heilagu, fyrigeving syndanna,
uppreisn likamsins og lív um aldur og ævir.
Amen.


text:
Í samband við harðskapsmálið uttan fyri Kallkyn, í Vágsbotni leygarmorgunin 25. november 2017, kl. 0344, tá ein ungur maður var álopin og sligin niður, stendur politiið mestsum á berum, og ynskir tí hjálp frá fólki, sum vóru í økinum, og møguliga hava sæð eitt ella annað.
Brotsmaðurin verður lýstur sum:
Maður, føroyingur, uml. 25 ár, uml. 185 cm, vanliga bygdur, ílatin gráa opna hettutroyggju, svarta blusu / T-shirt, cowboybuksir og renniskógvar.
Brotsmaðurin hevði hettuna á høvdinum, og hevði ein gráligan kepp innanundir. Hann hevði onki skegg, men møguliga skeggstubbar og hevði markanta høku og kjálkabein.
Brotsmaðurin rann frá staðnum móti Hvonn og víðari inn móti býnum.
Hevur tú upplýsingar til málið, ring 114.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Sára Ryggshamar Nysted úr Suðuroyar Svimjifelag setti í dag nýtt føroyskt met og juniormet í 400 metra blandaðari svimjing á langgeil, tá ið hon á Evropeisku JuniorMeistarastevnuni í Hódmezővásárhely í Ungarn svam teinin uppá 4:59.73. Hon átti sjálv føroyska metið og juniormetið á 5:00.47, frá Reykjavík International Games í januar mánaða, og er sostatt eisini fyrsta føroyska kvinna undir 5 minuttir í 400 blandað.
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð


text:
Búskaparliga hjálpin frá ES til Grikkaland heldur fram.
Í gjáramorgunin samtykti bjargingargrunnurin hjá evrulondunum endaliga útgjaldingina av milliardalánum eftir tí lániavtalu, sum varð avtalað í fjør.
Tað skrivar danska tíðindatænastan finans.dk við Anniku Breidthard, sum er talskvinna hjá ES, tá tað snýr seg um fíggjarlig og búskaparlig viðurskifti.
Fíggjarmálaráðharrarnir í ES samtyktu hósdagin at Grikkaland skuldi fáa tann pening, sum avtalað var, og tað inniber at grikkar fáa 10,3 milliardir evrur - 77 milliardir krónur - í láni afturat. Treytað av, at landið heldur tær avtalur og ger tær broytingar, sum avtalað er.
Fyrsta flytingin, sum er uppá 7,5 milliardir evrur, ella 56 milliardir krónur, verður flutt fyrst, og sambært Jeroen Dijsselbloem, fíggjarmálaráðharra í Niðurlondum og formanni í bólkinum av evropeiskum fíggjarmálaráðharrum, vera tær 56 milliardirnar helst fluttar í næstu viku.


text:
Smittuverjufrøði
Smittuverja hevur støðið í kliniska økinum og umfatar kanningar, sjúkrarøkt og viðgerð.
Høvuðsgreinarnar hjá smittuverjufrøðinginum eru:
•Serstøk og almenn smittufyribyrgjandi tiltøk
•Ráðgeving um smittufyribyrgjandi sniðgeving av nýbygginginum og umbygginginum
•Ráðgeving í sambandi við keyp av røktar- og viðgerðartólum og av heilsuráðsvørum
•Íverksetan av smittuforðandi tiltøkum, tá tið umfarstóttir koma fyri.
Starvsfólk
Lena Lambaa, smittuverjufrøðingur
Apoteks eind
arbeiðir m.a. við:
•Ráðgeving og undirvísing um heilivág, nýtslu av heilivági og trygd í samband við heilivág
•Góðskutryggjan av viðgerðum og mannagongdum
•Góðskutryggjan av heilivági hjá sjúklingi
•Bindilið millum Landssjúkrahúsið og Tjaldurs Apotek
Starvsfólk
Niels Joensen, kliniskur farmaceutur
Teresa Hentze, kliniskur farmakonomur
Sylvia Henriksen á Lofti, kliniskur farmakonomur


text:
Í vikuskiftinum sást eitt filmsbrot, ið best lýsir Pokémon-fepurin, ið herjar kring heimin. Brotið er tikið í Central Park í New York, har ein sjáldsamur pokémonnur varð sæddur. Í brotinum síggjast fólk tysja inn í parkina at finna og fanga hetta skapilsið.
Telefonspælið, har tað ræður um at fanga ymisk Pokémon-skapilsir við snildtelefonini, er næstan við at skapa ørskap í heiminum. Útlendskir miðlar skriva um ymisk óhapp, ið eru komin av at fólk eru ov óansin, tá tey spæla og koma illa fyri.
Spælið gjørdist tókt í Føroyum í vikuskiftinum og er longu við at gera um seg av álvara.
Hygg at filmsbrotinum úr Central Park her


text:
Summar Festivalurin hevur havt framúr gott veður í tveir dagar, og tað verður eisini gott veður leygardagin. Veðurstovurnar rokna tó við nógvum regni og nakað av vindi eftir midnátt, og tí hevur Summar Festivalurin gjørt eina broyting í skránni fyri leygardagin.
Signar Homrum, sum skuldi spæla á Vágsbøi kl 02:00, fer at spæla kl 16:00 ístaðin. Lagt verður tí upp til eina hugnaliga seinnapartskonsert á Vágsbøi, har Signar og hansara menn fara at spæla tey kendu hittini og spildurnýggja sangin, ið Signar gav út fyrr í vikuni.
Annars verða allar aðrar tíðir í skránni hildnar, sigur Summarfestivalurin.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text: Spælifilmurin "Dreymurin við havið" eftir Sakaris Stórá verður frumsýndur í heyst. Men í kvøld vísa vit brot úr filminum, eins og tosað verður við leikstjóran og teir báðar høvuðsleikararnar. Hvørja ábyrgd hevur politiska skipanin av, at tað verður framleidd list í samfelagnum? Og hvørjir karmar eru virðiligir og tryggir, at arbeiða undir sum listafólk, tá ið tú hevur list sum yrki? Landsstýriskvinnan í mentamálum Rigmor Dam sigur sína hugsan um hesar spurningarnar. Arnold Vegghamar fór herfyri um tey 80. Grindin vitjaði listamannin norðuri á Viðareiði. Upptøkur og klipt: Bjarni Árting Rubeksen. Lagt til rættis: Ivan Hentze Niclasen.


text:
Við at kanna allar nýføðingar fyri cystiska fibrosu ber til at finna sjúkuna fyrr enn í dag.
Harvið verður møguligt at seta í verk neyðuga viðgerð beinanvegin. Hetta merkir færri innleggingar, minni tørv á intensiaru viðgerð og bøtir í yvirhøvur um møguleikarnar at liva eitt betri og longri lív.
Allir nýføðingar fáa longu tikið blóðroynd í hælinum stutt eftir føðing og børnini verða longu kannað fyri fleiri álvarsligar sjúkur. Frameftir verður eisini kannað fyri cystisk fibrosu.
- Eg fegnist um, at vit nú eisini fara at kanna nýfødd fyri cystiska fibrosu. Cystisk fibrosa er ein ógvuliga álvarslig sjúka, og vit mugu gera alt vit megna fyri at geva hesum børnum ein so góðan uppvøkstur sum gjørligt, sigur Sirið Stenberg, landsstýriskvinna í heilsu- og innlendismálum í viðmerking.
Nýggju kanningarnar verða settar í verk frá 2. mai 2016.


text:
Fótbóltur
Leygardagin 16 apríl skipar Ítróttafelagið Svanur fyri innandura fótbóltskapping. Kappingin verður í ítróttahøllini í Runavík.
Bæði gentur og dreingir kunnu vera við, men neyðugt er við tilmelding. Áhuga kunnu seta seg í samband við Wenzel á tlf 26 42 25.
Í vetur hevur m.a. fótbóltur verið á kvøldskúlaskránni í Runavík, og undirtøkan hevur verið góð, sigur Wenzel Olsen venjari. Áhugin fyri fótbólti er sum vera man stórur, og vónandi vera nógvir spælarar við leygardagin.
Kappingin í Runavík byrjar kl 14.00 og er væntandi liðug kl 16.00
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Ljósið vann fimleikafagnaðin 2017
Fimleikafelagið Ljósið vinnari av fimleikafagnaðinum 2017.
Evnið var 'ætt', og Ljósið valdi at lýsa hetta við Darwin's Theory.
Vit í Ljósinum vilja takka øllum, sum á ein ella annan hátt hava hjálpt
til við fagnaðinum. Somuleiðis vilja vit takka øllum íðkarum, sum vóru
við.
Takk til Fimleikafelagið Støkk, Fimleikafelagið Flog og Havnar fimleikafelag fyri sera góðar framførslur.
Serliga vilja vit takka Mariu Bjarnadóttir Jakobsen og Margretu Eyðunsdóttir Samuelsen fyri, at tær vildu átaka sær uppgávuna av fimleikafagnaðinum, og fyri teirra megnar arbeiði, ið tær hava gjørt.


text:
Orð: Petur William Háberg
Lag: Jens Guttesen
Enn, enn tað ljóðar, krossins dýra orð,
Jesus sigur vann.
Enn, enn tað bjóðarøllum himmalkor,
bert við trúgv á hann.
Jesus leið, og hans blóð á krossi rann,
Jesus doyði, men deyðan yvirvann.
Jesus reis, og í Himli er nú hann,
kallar teg til sín.
Vit syngja glað um Frelsaran,
vit syngja takkarsong til hann,
tí hvørja stund hann koma kann
at taka okkum heim.
Við perluportrið í staðnum har
vil Jesus taka ímóti mær,
har ljóðar yndisligt hørpuspæl,
hvør kemur við inn í Guds himmalsal!


text:
Translate the description into English using Google Translate?
Description
Bera er ein App sum vísir lýsingarbløð ið eru útborin við Posta - teir dagar tey eru galdandi. Her kanst tú blaða í gjøgnum ymsu bløðini, leita eftir vørum, samanbera prísir og gera tær innkeypslistar, ið tú eisini kanst senda øðrum ígjøgnum Facebook.
Reviews
Eg elski Lýsingar Um eg hevđi verđi forsetiđ so hevđi allar kanalirnar í sjónvarpinum sent lýsingar 24/7, eg hevđi skotiđ fólk niđur viđ lýsingum, øll vindøg í føroyum hevđi haft eina lýsing klistrađa fyrr so mann ikki sær út, stemma á Bárđ, lat verđina fáa meira lýsingar!!! MAKE FØROYAR GREAT AGAIN!!!!!!
Alt for óstøðugt Appin megnaði at frysta mína fartelefon so illa at appin var fryst føst á skerminum, og tað var ómøguligt at lukka hana niður. Noyddist at sløkkja og tendra fonina fyri at fáa hana at rigga aftur.
Eitt týdnigarmikið fet rætta vegin! Á Posta kann man fáa eitt lítið klistrimerki til postkassan har tað stendur "Ongar lýsingar -Takk".
Vánaligt Appin riggar ongantíð! Illa úr hondum greitt!
Sera hent amboð So hevur man øll tilboðini á telefonini
What's New
Ymiskar broytingar gjørdar. App startar skjótari, og víst verður tá lýsingarbløð verða skift út. App virkar bert til Android útgávur frá 4 og nýggjári.
Similar
My Cabeleira is the app that will facilitate the care that your hair deserves.
A Cordova showcase application with a bunch of plugins and available code.


text:
Enska heiti: Advanced Marine Engineer
Lestrartíð: 3 ár
Umsóknarfreist: 1. juni og 22. desember
Skúlabyrjan: august og januar
Útbúgvingarstovnur: Vinnuháskúlin
Útbúgvingarstaður: Tórshavn
Umsóknarblað: http://www.vh.fo/upload/pdf/Umsknarbla%202018.pdf
Hetta er yrki, ið fevnir um eitt vítt arbeiðsøki, og sum geva tær møguleika at virka sum maskinmeistari bæði á sjógvi og landi. Eftirspurningurin eftir maskinmeistarum er stórur, og tí eru vinnumøguleikarnir hjá teimum, ið hava hóskandi arbeiðsroyndir góðir eftir lokna útbúgving.
Til tess at fara undir maskinmeistaraútbúgvingina skal umsøkjari í minsta lagi lúka eitt av fylgjandi:
● Fráfaringarroynd fólkaskúlans í lærugreinunum enskum, alisfrøði, evnafrøði og støddfrøði við í minsta lagi próvtalinum 6 (02 eftir nýggja próvtalsstiganum) í hvørjari lærugrein.
● Handverkaraútbúgving innan metal ella el-fakið.
Útbúgvingin gevur førleika til at fáa sjóvinnubræv eftir kapitli III/2 í STCW 95 konventiónini, tá ið krøvini til starvsvenjing eftir manningarlógini eru lokin. Hetta gevur rætt at sigla sum maskinmeistari á samsvarandi starvsvenjingarstigi á øllum motorskipum.
Vinnumøguleikar hjá maskinmeistarum eru í stuttum:
● Maskinmeistarin er arbeiðsleiðari við víðari tøkniligari vitan um trygd, dygd, arbeiðsumhvørvi, búskap, KT-leiðslu og arbeiðssálarfrøði.
● Eisini á landi hevur maskinmeistarin góðar møguleikar sum t.d. verkstjóri, vaktmeistari, orkuráðgevi, vatnverksstjóri, umhvørvisráðgevi, umsitingarstjóri, trygdarstjóri, søluverkfrøðingur, góðkendur el-innleggjari, ketilpassari og kølimontørur.
Tað er lætt at fáa arbeiði sum maskinmeistari, serliga á sjónum, har tú vanliga ert útmynstraðar í 3 vikur og hevur so frí í 3 vikur.
ella til umsokn@vh.fo
Umsóknarfreistin er 1. juni til at byrja í august og 15. desember til at byrja í januar.
Tikið verður inn eftir tí raðfylgju, sum umsóknirnar koma inn, treytað av, at umsóknirnar lúka upptøkukrøvini og at pláss er.
Vinnuháskúlin kann ikki veita lesandi innivist, men vit kunnu vísa til fylgjandi stovnar, sum kunnu útvega innivist.
Vinnuháskúlin í Tórshavn – www.vh.fo


text:
Greivin á Skarvanesi, generøsi vinur mín Poul Jákup Thomsen, sendi mær nú ein dagin hetta brotið úr gestabókini hjá Örn Þorleifssyni, bónda á Húsey í Hróarstungu á Eysturlandinum í Íslandi, sum PJT hevur vitjað nakrar dagar í september 2015. Nógvir føroyingar kenna Örn, serliga í ferðavinnusambandi, tí umframt stóran bóndagarð rekur hann vallaraheim á Húsey, sum liggur einar 80 km frá Seyðisfirði eftir koyrivegi. Á garðinum eru uml. 50 ross, sum hann m.a. leigar út til ferðafólk, og alskyns onnur djór, so sum reinsdjór, aldir kópar og fuglar, plantur o.a., sum gera eina vitjan har ógloymandi. Örn hevur fingið fleiri heiðurslønir fyri náttúruvernd o.tíl.
30. september 2015
Ríðitúrur á Eysturlandinum í 1985 - Ferðafrásøgn hjá Heðini Samuelsen
Greivin á Skarvanesi, generøsi vinur mín Poul Jákup Thomsen, sendi mær nú ein dagin hetta brotið úr gestabókini hjá Örn Þorleifssyni, bónda á Húsey í Hróarstungu á Eysturlandinum í Íslandi, sum PJT hevur vitjað nakrar dagar í september 2015. Nógvir føroyingar kenna Örn, serliga í ferðavinnusambandi, tí umframt stóran bóndagarð rekur hann vallaraheim á Húsey, sum liggur einar 80 km frá Seyðisfirði eftir koyrivegi. Á garðinum eru uml. 50 ross, sum hann m.a. leigar út til ferðafólk, og alskyns onnur djór, so sum reinsdjór, aldir kópar og fuglar, plantur o.a., sum gera eina vitjan har ógloymandi. Örn hevur fingið fleiri heiðurslønir fyri náttúruvernd o.tíl.
Tá íð vit vóru har í 1985 vóru 2 hús á Húsey. Í øðrum teirra húsaðust Örn og konan, Elsa, sum bæði vóru sera fyrikomandi. Hini vóru fyri gestir.
Frámerkir: Túrar
21. september 2015
Í saðlinum - Hesaferð Knút Lútzen
Saðilin er nýtt her á heimasíðuni hjá Føroya Ríðingarfelag - Vit fara at spyrja reiðfólk spurningar um ross, ríðileiðir og eisini onnur reiðfólk. Vónandi verður hetta væl móttikið !
Navn: Knút A.S. Lützen
Bústaður: Dýrindalsgøta 16, Hoyvík
Fyrsta ross, Nær fekk tú tað ? hvat slag var rossið ? Salka Valka / 1981 / IS Ros
Frámerkir: Saðilin
14. september 2015
Føroyskt reiðfólk nummar 10 í heimsmeistarakapping
Herfyri var HM í gonguløgum fyri íslandsross hildið í Herning í Danmark. Føroyska landsliðið var umboða av Elin V. Tindskarð og Jóanis í Hoygarðinum.
Tey bæði hava fyrr luttikið í nógvum altjóða kappingum, og ofta hava úrslitini verið heilt góð.
Tí vóru vónirnar ikki heilt ongar tá tey nú aftur skuldi royna seg. Tey vóru eisini næstan á heimavølli í Herning, har tey ofta fyrr hava dystast.
Hjá Elini V. Tindskarð gekk eisini væl, hon kom í B finaluna í greinini T2 Tølt, og hóast hon tapti finaluna gjørdist hon nummar 10 til HM, ið má metast sum eitt framúr úrslit. Elin V. Tindskarð reið á hestinum Hølkvir frá ytra Dalsgerði. Elin var ikki heilt nøgd við sítt úrslit, hon hevði fegin vilja gjørt tað enn betri, hetta vísir helst á eitt ítróttarfólk, ið veruliga vil nakað við sínari ítrótt.
Jóanis kom ikki í nakra finalu hesaferð, men vónirnar til hann vóru heldur ikki á heilt sama stigið sum tær hjá Elini. David Nordendal, formaður í Føroyskum íslandsrossafelag og nevndarlimur í Ríðisamband Føroya sigur at tey eru heilt væl nøgd við avrikini hjá føroyska hópinum.
Tey bæði hava fyrr luttikið í nógvum altjóða kappingum, og ofta hava úrslitini verið heilt góð.
Tí vóru vónirnar ikki heilt ongar tá tey nú aftur skuldi royna seg. Tey vóru eisini næstan á heimavølli í Herning, har tey ofta fyrr hava dystast.
Hjá Elini V. Tindskarð gekk eisini væl, hon kom í B finaluna í greinini T2 Tølt, og hóast hon tapti finaluna gjørdist hon nummar 10 til HM, ið má metast sum eitt framúr úrslit. Elin V. Tindskarð reið á hestinum Hølkvir frá ytra Dalsgerði. Elin var ikki heilt nøgd við sítt úrslit, hon hevði fegin vilja gjørt tað enn betri, hetta vísir helst á eitt ítróttarfólk, ið veruliga vil nakað við sínari ítrótt.
Jóanis kom ikki í nakra finalu hesaferð, men vónirnar til hann vóru heldur ikki á heilt sama stigið sum tær hjá Elini. David Nordendal, formaður í Føroyskum íslandsrossafelag og nevndarlimur í Ríðisamband Føroya sigur at tey eru heilt væl nøgd við avrikini hjá føroyska hópinum.
Frámerkir: Tíðindi
6. september 2015
Fjalir vann gávukort frá MBM Búrøkt
MBM ið hevur verið høvuðsstuðul hjá kappingunum hjá Føroya Ríðingarfelag í 2015, lat á Heystkappríðingini eitt gávukort áljóðandi kr. 5.000,- frá MBM Búrøkt.
Drigið var aftaná kappingina. Øll ross og reiðfólk átti ein seðil fyri hvørja ferð tey hava kappast í ár.
Vinnari gjørdist hesturin Fjalir sum Marita Askham eigur. So nú kann ikki sigast annað, enn at Fjalir hevur uppiborið eyka fóðring við kraftfóðri komandi vetur. Tað hevur hann í øllum førum uppiborið.
Føroya Ríðingarfelag ynskir Fjalir og Maritu Askham hjartaliga til lukku við vinninginum. Samstundis senda vit eisini eina stóra tøkk til MBM Búrøkt fyri teirra stuðul í 2015.
Abonner på: Indlæg (Atom)


text:
Krabbameinsambulatoriið móttekur krabbameinssjúklingar í dagviðgerð og er partur av Medisinska deplinum
Á deildina koma sjúklingar, sum hava fingið staðfest ymsar krabbameinsjúkur.
Deildin hevur tvær eindir:
Viðtalueind og Viðgerðareind
Viðtalueindin
Á Viðtalueindini kemur tú til samrøðu við lækna og sjúkrrøktarfrøðing.
Serlæknar, sum eru knýttir at deildini, eru onkologar úr Lund í Svøríki. Teir hava viðtalur 14. hvønn dag í ólíka viku.
Mánadag, týsdag og mikudag.
Aðrar dagar eru viðtalur við medisinskar læknar.
Tú kanst tíverri ikki vænta at hitta sama lækna til allar viðtalurnar.
Viðgerðareindin
Á Viðgerðareindini verða ymiskar medisinskar viðgerðir í sambandi við krabbameinssjúku givnar, so sum kemoterapi, blóð og annað.
Á deildini arbeiða seks sjúkrarøktarfrøðingar við drúgvum royndum í onkologi, sum skiftast um at arbeiða á viðtalueindini og viðgerðareindini.
Deildin strembar eftir, at sjúklingarnir mest møguliga hava samband við somu sjúkrarøktarfrøðingarnar.
Tú eru vælkomin at ringja til deildina við spurningum.
Eru tað týdningarmikil viðurskifti, sum hava við tína krabbameinssjúku ella viðgerð at gera, ber til í dagtímunum at verða umstillað/ur til deildina, eisini uttan fyri telefontíðina, við at siga við umstillingina, at tað er týdningarmikið.
Ert tú í viðgerð við kemo og verður akutt ávirkað/ur, tá ið dagdeildin er stongd, skalt tú ringja á Landssjúkrahúsið á telefon 304500 ella møta á skaðastovuni og siga, at tú eru í kemoterapiviðgerð og biðja um at tosa við vakthavandi lækna á medisinsku deild.
Viðurskifti, sum eru týdningarmikil at boða frá, um tygum eru í kemoviðgerð:
Tá ið tú møtir á G3, verður tú biðin um at boða frá við diskin, áðrenn tú fert víðari.
Mælt verður til, at tú hevur ein avvarðandi við, tá ið tú kemur til samrøðu ella viðgerð. Serliga til ta fyrstu samrøðuna, tí ofta verða so nógvir upplýsingar givnir, at ógvuliga nógv er at minnast.
Bíðitíð
Miðað verður ímóti at sleppa undan bíðitíð. Tað eydnast ikki altíð og kann verða grundað á óvæntaðar umstøður ella, at onkur bráðfeingis sjúklingur er komin á deildina.
Fartelefon og telda
Loyvt er at brúka fartelefonir og farteldir á deildini, og atgongd fæst til internetið á Landssjúkrahúsinum ókeypis við at logga á gestanetið hjá LS. Ongin kota krevst.
Parkering
Í garðinum framman fyri sjúkrahúsið er loyvt at parkera bilin í 2 tímar. Í leiðbeiningini í forhøllini ber til at fáa fráboðanarskelti, sum loyvir longri parkering, t.d. um tygum skulu hava viðgerð, sum tekur longur enn 2 tímar.
Tak niður faldara her um Onkologisku dagdeildina.


text:
Aftur í ár luttekur Landssjúkrahúsið við rundvísing á Mentanarnáttini, sum verður fríggjakvøldið 12. juni.
Byrja verður á Eirargarði har greitt verður frá menningini innan psykiatriska økið seinnu árini.
Síðani verður farið forbí Vaskaríið har nýmótans tøkni verður víst fram, og hareftir verður gingið umvegis tunnilin undir J. C. Svabosgøtu og oman í grøna B bygningin.
Í tunnlinum verður í stuttum greitt frá krígshospitalinum.
Í forhøllini er framsýning um komandi nýbygningin og greitt verður frá hesum.
Um viðrar verður møguleiki hjá teimum sum hava hug at ganga upp trappurnar til 9. hædd, at sleppa út á takið á B-bygninginum, og síggja Havnina haðani.
Okkurt gómagott verður eisini at fáa í forhøllini.
Fyrri túrurin verður kl. 18.30 og tann seinni kl. 19.00. Túrarnir varða uml. 1 tíma.
Byrja verður á Eirargarði 16, við reyðu bygningarnar.
Vælkomin sum gestur á LS:)


text:
Bæði í tíðindinum hjá Kringvarp Føroya kl. 18.00 og í Degi&Viku í gjárkvøldið 3. august, úttalaði Naina Túgvustein, varastjóri á Landssjúkrahúsinum seg um trygdina á føðideildina.
Greitt var frá, at tann fakliga og medisinska trygdin hevur verið og er í lagið, men at ásannast má, at kunningin um praktisk viðurskifti til avloysarar, í onkrum førum, ikki hevur verið nóg góð.
Ein virkandi deildarljósmóður er nú sett, at tryggja at øll nýggj starvsfólk fáa skipaða og eins kunning um praktisk viðurskifti á deildini.
Soleiðis er yvirskriftin misvísandi, og er trygdin á føðideildini bæði medisinskt og fakliga í lagið.


text:
09. Mai 2017
Tann avbjóðing, sum flóttafólk og tilflytarar úr muslimskum londum hava við sær, stendur ovast í politisku dagsskránni um alt Europa.
Og kjakið snýr seg ikki bara um hvussu hesi fólk kunnu integrerast. Tað snýr seg í alsamt størri mun eisini um islam sum religión.
Hóast Føroyar ikki taka flóttafólk og hóast sera fáir muslimar eru í Føroyum, so fyllir hetta kjakið eisini nógv her heima.
Men kjakið er ofta sera ógvusligt, bondskt og harðligt - og ikki serliga upplýsandi.
Hetta er orsøkin til, at Javnaðarflokkurin á Fólkatingi leygardagin 20 mai skipar fyri tiltakinum "Hóttir Islam okkum?"
28. Apr 2017
- Vit hava bíðað eftir hesum í skjótt hálvt fjóðra ár, so tað er avgjørt ein sigur, at tað nú loksins sær út til at fara at bera á mál, sigur Sjúrður Skaale nú danska stjórnin mælir til at betra munandi um møguleikar hjá føroyingum í Danmark at fáa ískoyti til at ansa egnum børnum.
27. Apr 2017
Børn, sum verða ættleidd av føroyingum uttanlands, fáa sum er ikki automatiskan ríkisborgararætt. Og danska stjórnin hevur ongar ætlanir um at broyta hetta, sigur danski ráðharrin í svari til Sjúrða Skaale. – Eg skilji ikki hví danska stjórnin tvíheldur um at varðveita verandi støðu. Tí har er onki haldgott argument fyri tí, sigur Sjúrður Skaale.
26. Apr 2017
Tilvitanin um frælsisins prís er ov lítil í Føroyum. Tí skulu vit vera stolt av okkara veteranum. Men vit kunnu ikki vera partur av danska herinum uttan av hava nøkur rættindi.
(Les ella hygg eftir taluni hjá Sjúrði Skaale í sambandi undir viðgerðina av uppskoti um, at føroyskir menn skulu hava herskyldu – 25. apríl 2017)


text:
Skála skal úr botninum
1. lið17-06-2017 - Jónfinn Petursson
Undan 13. umfari í Effodeildini: HB – Skála
Skálamenn vitja sunnudagin og hava higartil bara vunnið tann eina dystin. Hinvegin duga teir væl at spæla javnleik.
Helst eru fótbóltsfólkini á Skála ikki heilt nøgd við gongdina higartil í ársins Effodeild. Undan kappingini vórðu gestirnir spáddir at blíva jaliga íkastið í ár, men tann spádómurin hevur, tíverri fyri Skála, ikki hildið.
Ein sigur, sjey javnleikir og fýra tap hava við sær, at gestirnir liggja næstniðast. Men munurin uppeftir er lítil, og eitt gott úrslit sunnudagin vil prýða nógv.
Vit spæla eisini ofta janvleik. Men hóast vit spældu javnt móti grannunum seinast, hava undanfarnu dystirnir víst, at pílurin hjá okkum aftur peikar uppeftir.
Hesa alduna mugu vit ríða á, og við allari virðing fyri Skála annars eiga vit at vinna sunnudagin og tí seta trý stig afturat á kontuna.
Vit gleða okkum til dystin sunnudagin kl. 15.00 og ynskja øllum hjartaliga vælkomin í Gundadal, okkara leikvøll.
Góðan dyst og koyr á, HB!!!!
Allir dystirnir í 13. umfari eru hesir:
1806 KÍ – B36
1806 TB/FCS/Royn – 07 Vestur
1806 Víkingur – NSÍ
1806 HB – Skála
1806 ÍF – EB/Streymur
Mynd: Rakul Hansen


text:
Fisk í fat
anja mouritsen møller hevur lagt hesa uppskriftina út
31. oktober, 2010
Atkvøður:
Tilfar
Uml 700 gr av toskaflaki
2 tomatir
1 purra
1 piparfrukt
halvan pakka av rivnum osti
2 pk av róma
1 pk av pikantosti. evt 2 pk
salt og pipar eftir smakki
30 minuttir at gera
Uppskriftin er til 2-4 persónar
Mannagongd
Byrja við at koyra róman í eina grytu við pikantostinum og hita upp. Hettar er liðugt tá pikantosturin er smeltaður.
Legg flaki í eitt eldfast fat. og krydda við salti og pipari. legg skivaðar tomatir omaná flaki. Sker purrina i skivar og pikarfruktina í


text:
Vinnutíðindi
Gysarin hjá Eik í Ánunum
05. Sep 2017
Perlur: Við jøvnum millumbili hevur Oyggjatíðindi fylt byggiprosjektinum í Ánunum í Klaksvík, sum Eik Banki, fíggjar. Hetta skrivaði Oyggjatíðindi 6. mars 2009:
les meir
Eik hevur pant í horukassa
30. Aug 2017
Perlur: Eik hevur kravt hetta húsið á tvang fyri eitt pant uppá kr. 331 túsund, men føroyski bankin fíggjar okkum vitandi ikki virksemi í húsinum. Hetta avdúkaði Oyggjatíðindi 4. desember 2009.
les meir
Deyðsgongin: Drepandi inniluft á Landssjúkrahúsinum
30. Aug 2017
Perlur: Sparingar er orsøk til vánaliga ventilatión og útlufting í nýggja og gamla bygninginum á Landssjúkrahúsinum. Havnar Arbeiðskvinnufelag, sigur seg ikki kenna til málið. Arbeiðseftirlitið vil hava fleiri upplýsingar, men blaðið hevur funnið fram til álitis- og trygdarumboð, sum váttar, at klaga er send til leiðsluna, og at inniluftin hevur verið viðgjørd á trygdarfundi, har eisini sjúkrahússtjórin var til staðar. Oyggjatíðindi 9. apríl 2008.
les meir
Tobbi tveitti Petur á dyr
28. Aug 2017
Perlur, sum Einglapressan ikki tordi: Tórbjørn Jacobsen, váttar, at hann tók aðra hondina í reyvuna á Petur Holm, og hina hondina í ryggin á stjóranum...
les meir
Hasj og heroin skolaði inn við briminum
27. Aug 2017
Perlur: Bjarni Dam av Leynum, hevur tað, hann kann minnast, gingið í fjøruni og eygleitt hvat kemur uppá land av vrakgóðsi. Oyggjatíðindi 17. desember 2008.
les meir
Tá einglapressan tagdi: Sergei bleiv bundin niður
17. Jul 2017
Í gjár 15. mars 2016, bar KvF tíðindir um ein russiskan journalist, sum livir í útlegd, tí heimlandið gav honum ikki pressufrælsi. Russarin skuldi í hesum sambandinum halda fyrilestur í Norðurlandahúsinum um, hvussu ring støðan í veruleikanum er í Russlandi hjá journalistum, sum eru undir eftirliti og sensuri. At tað er líka ringt her heima hjá kritiskum journalistum, gloymir KvF. Meðan Norðurlandahúsið noktar føroyskum miðli atgongd, er tað eitt paradoks, at Oyggjatíðindi í 2010 avdúkaði, at ein annar russari, teldu-serfrøðingur, skuldi lyfta Fróðskaparsetur Føroya upp á eitt hægri støði, men tá KT-serfrøðingurin úr Russlandi, bleiv ov kravmikil, metti leiðslan, at russarin fór ov langt, og tosaði mannin sálarliga sjúkan, og endin var at maðurin við hjálp frá løgregluni, búraði, Sergei Vorobyov, inni á stongda deild á. Oyggjatíðindi var einasti miðil, sum gjørdi vart við støðuna. KvF tagdi, men Løgtingsins Umboðsmaður valdi at fara inn í málið, og maðurin bleiv leyslatin. Hetta prógvaði, at sjálvt føroyingar brúktu Stalinistiskar atsóknir. Her er so ein grein frá teirri tíðini. Vit fara at prenta aðrar greinar.
Perlur: Stalin vildi fegnast um føroyskt sálarfrøðisligt átak, har Setrið fekk hjálp frá løgregluni og psykiatrisku deild, at neutralisera kritiskan russara, sum ikki vildi finna seg í at undirvísa í teldutøkni undir serliga vánaligum umstøðum.Greinin stóð í blaðnum 3.desember 2010.
les meir
Jack pot í rúti (copy)
27. Feb 2017
Perla: - Eyðun Petersen, arkitektur skorar kassan. Hetta varð avdúkað í Oyggjatíðindum 19. desember 2008.
les meir
Narko á fløsku
05. Feb 2017
Perlur: Seinnapartin mánadagin fær løgreglan í Havn handað 130 gram hasj, 8-9 gram av heroin, og nakað av hasj-fræ, ið varð funnið, sum vrakgóðs í Kvívík. Bjarni Dam fekk onga finningarløn...Oyggjatíðindi 17. desember 2008.
les meir


text:
Fríggjadagin 17. november klokkan 14 fer Arndis Simonsen, cand.psych., at verja ph.d.-ritgerð sína á Aarhus Universitet. Ritgerðin er um hvussu fólk við skisofreni verða ávirkað av øðrum og hvussu hetta ávirkar tey. Ritgerðin kallast “Social Influence: Imitation and Conformity in Schizophrenia”
Ole Mors, professari á Psychosis Research Unit, iPSYCH, Institut for Klinisk Medisin, Aarhus Universitetshospital hevur verið høvuðsvegleiðari.
Hjávegleiðarar hava verið Andreas Roepstorff, professari, og Vibeke Bliksted, lektari, bæði á Aarhus Universitet og Daniel Campbell-Meiklejohn, seniorgranskari á School of Psychology, University of Sussex.
Í metingarnevndini eru Christine Parsons, lektari, Interacting Minds Centre, Institut for Klinisk Medisin, , Aarhus Universitet, forkvinna og leiðari fyri verjuna, Jennifer Cook, granskari á School of Psychology, University of Birmingham og Leonhard Schilbach, granskari á Department of Psychiatry, Ludwig-Maximilians-Universität and Max Planck Institute of Psychiatry.
Verjan er almenn og verður í Auditorium hjá Aarhus Universitetshospital, Skovagervej 2, inngongd 30, 8240 Risskov. Verjan er á enskum. Hon byrjar stundisliga kl. 14 og tekur umleið tevir tímar. Aftaná skipar Psychosis Research Unit fyri móttøku.


text:
- Arkitektoniskt er talan um ein altjóða hugsaðan bygning, men listin skal eftir øllum at døma vera føroysk, skrivar Kinna Poulsen á listaportal.com, har hon finst at avgerðini hjá listaprýðisnevndini, um at bert kunngera lýsingina um listprýðing á nýggja skúladeplinum í Marknagili á føroyskum.
- Sum kunnugt er okkara listasøga sera stutt og avmarkað og okkum tørvar altjóða kapping og íblástur um vit ikki púra skulu implodera í provinsiellari og protektionistiskari sjálvsnøgd. Sjálv haldi eg, at altjóða kapping skuldi verið uppløgd í eini so stórari og altjóða hugsaðari verkætlan sum Glasir, har vit fara at útbúgva fleiri túsund ungar føroyingar til kritiskar samfelagsborgarar, sum fleiri av teimum fara víðari út í heimin at útbúgva seg.
Sambært henni er tað ongastaðni í heiminum at so stórur tørvur er á altjóða list sum í Føroyum, eitt land sum í ár 2016 ikki hevur megnað at fyriskipa føroyska luttøku á altjóða listamessum.
- Enn verri er tað, at vit enn ikki hava nakra permanenta framsýning av altjóða list í Føroyum. Listasavnið hevur føroyska list og tá savnið eina hissini ferð sýnir fram altjóða list sum til dømis á framsýningini hjá Ian McKeever, ja so møta bara nøkur fá.
Nýggi skúladepilin í Marknagili, Glasir, er teknaður av BIG, Bjarke Ingels Group, eitt altjóða arkitektafelag, ið er stovnað í Danmark, og sum umframt at arbeiða við menning av hugskotum um allan heimin í sambandi við býargerð og byggilist, eisini hevur teknað bygningar, sum millum annað eru bygdir í Korea og í USA.


text:
Jógvan við Keldu 10.04.2017 (11:08)
Havnin – høvuðsstaður okkara – hevur onki at ræðast (2)
Av 1,2 mia. krónum í íløgum í almennar bygningar,
fer Havnin við 1,1 mia. krónum, meðan úti um
landið verður bygt fyri 100 mill. (o,1 mia. krónur).
Av 50túsund íbúgvum eru 30túsund úti um landið
Fyri sløkum tveimum árum síðani, tá Jens Kruhøffer, sum limur av tvørpolitiska arbeiðsbólkinum í “Staten i hele Danmark”, eftir innbjóðing frá Vinnulívsráðnum helt fyrilestur fyri Vinnulívsráðnum og Klaksvíkar Handilsfelag, varð eisini sama kvøld ein staðfesting løgd fram, sum Vinnulívsráðið hevði umbiðið, um hvar íløgur í almennar bygningar í løtuni vórðu framdar.
Sigandi og álvarslig staðfesting
Staðfestingin er áhugaverd og føroyingar sum heild eiga at seta seg inn í gongdina, og leggja sær hana í geyma, tí ikki er sørt, at hon eigur at ræða okkum! – So gott sum allar hesar íløgur hava rakstrarligar fylgjur, t.v.s., at her falla stórar lønargjaldingar, drúgvar kostnaðarligar avleiðingar og hópin av avleiddum vinnum, sum ofta savna seg um “miðdepilin”! Hetta gevur eitt sjáldsamt ovurhonds alment sosialt býti til høvuðsstaðin.
Staðfestingin vísir m.a.:
- Íløgur í landsalmennar bygningar tá – fyri tveimum árum síðani - verða framdar fyri 1,2 mia. krónur í Føroyum.
- Av 1,2 mia. krónunum, verður bygt fyri 1,1 mia. krónur í Tórshavn.
- Í Tórshavn búgva 20.000 fólk.
- Víðari - av hesari 1,2 mia. krónunum verða “bert” 100 mill. (0,1 mia.) krónur bygdar fyri úti um landið.
- Uttanfyri Tórshavn eru 30.000 íbúgvar.
- Fyri hvønn íbúgva í Tórshavn er íløgan sostatt 55.000 krónur.
- Fyri hvønn íbúgva úti um landið er við 0,1 mia. kr. íløgan 3.300 krónur.
Nú veit eg, at ein høvuðsstaður eigur at hava ein serligan status, men vit skulu hava í huga, her er bert talan um íløgur og ikki um raksturin, sum aftur gevur gylt til kommununa, har hesar íløgur eru!
Sjálvsagt at ferðast eftir arbeiði
Sum eg nevndi í míni fyrru grein av hesum báðum, so var harmiligt at lesa “upprópið” frá meirilutanum í Tórshavnar býráði, um at “ágangur er á Havnina”, sum øll vita, onki hald er í.
Fari hesuferð at loyva mær at nevna, at núsitandi meirilutin í Tórshavnar býráði, er ikki teir fyrstu lokalpolitikarar í Suðurstreymi, sum hava borið seg soleiðis at. So langt eg minnist, hevur hetta verið lagið.
Eisini hava flestu borgarstjórar í Tórshavnar Kommunu við ávísum millumbilum seinastu mongu árini illneitast á, at fólk aðrastaðni frá koma til Havnar at arbeiða á almennum stovnum, tí “skatturin fellur uttanfyri Havnina”. Hendan illneitan er ikki sørt smáborgarlig.
Legg til merkis, at fólk ferðast um mørk til arbeiðis úr Fuglafirði til Runavíkar vice versa, millum Eysturoy og Klaksvík o.s.fr. við góðum og gevandi úrslitum í einum sterkum øki. Havi ongantíð hoyrt borgarstjórar úr Fuglafirði, Runavík, aðrastaðni í Eysturoynni og Klaksvík so mikið sum ønt tí ein tanka, og hetta hevur fyri tað mesta snúð seg um privat arbeiðspláss. Hetta hevur tykst sjálvsagt, sum í øðrum londum.
Fari seinni at koma inn á væleydnaðar flytingar av almennum stovnum m.a. í Svørík. Tað nyttar lítið at gera skundloysnir hesum viðvíkjandi!
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her